Integraziorako bideak eta arazoak - Gaiak - 101L\nEz du beste kulturekin harreman handirik\nBeste kulturekin ez du harreman gehiegi, baina, Hizkuntza Eskola Ofizialean gaztelania ikasten zebilenean, Europa ekialdeko jendea ezagutu zuen.\nEz du beste paristarrik ezagutzen Donostian\nParisko inor ez du ezagutzen Donostian.\nBertakoekin harreman ona\nBertakoekin duen erlazioa oso ona da. Euskaldun batekin ezkondu zen, eta bertako jendearekin ez du arazorik izan.\nUrtezahar txinatarra ospatzen du\nBertan bizi diren txinatarrekin duen harremana oso ona da; adibidez, txinatar urte berrian elkartu egiten dira elkarte batean, eta bere antzeko adina duten lagunak izatearen zortea badu.\nBertan txinatarrekin badu kontaktua\nHemen beste txinatarrekin harremana badu, jatetxeetan, dendetan, trenean, Internet bidez... ezagutuak.\nIrango beste inor ez hemendik\nEz du Irango beste inor ezagutzen inguruan; familiaren lagun bat egon zen duela urte batzuk, baina orain ez. Euskal Herritik kanpo egiten dira farsiarekin lotutako jardunaldiak.\nBeste kulturekin harremana\nAtzerritar gehiagorekin eta beste pertsiarrekin ez ei du harreman gehiegi, atzerritar gutxi ezagutzen ditu hemen.\nEtorkinek irribarre gehiago egiten dute\nEtorkinak ondo integratzen direla eta beste aire bat eta poztasuna ekartzen dutela dio.\nOhitura txinatarrak mantendu ditu\nOrokorrean kanpotik etorri direnak, hainbeste ordu lan egin beharragatik, disfrutatzeaz ahaztu egin direla iruditzen zaio. Integratu nahi horretan, bizitzea zer den ahaztu egiten zaiela... eta horrela kultura galtzen joaten dela dio.\nEuskalduna ala txinatarra?\nJaio-lekuak ohitura batzuk ezartzen dituela uste du, eta bera euskalduna eta txinatarra sentitzen da.\nHemengook ez ditugu bereizten txinatarrak\nBatzuetan anaiarekin nahasten dutela dio. Txinatar gutxi ikusten direla, eta sinplifikatzeko joera dugula.\nEhun urte aurrera egitea bezala\nBizimodu aldaketa handia izan zen Pakistandik hona. Ehun urteren parekoa. Argirik ez zuten bera jaio zenean. Bere herrian telebista zuten bakarrak ziren, eta herri guztia biltzen zen. Emakumeak txofertzan ikustea arraroa egiten zitzaion.\nPakistango lagunak hemen\nPakistango lagunak Bergaran bizi dira gehienak. Asko Erresuma Batura joan dira bizitzera.\nOrain gutxi egoten da Antzuola bertako bere adineko gazteekin. Ostiraletan lagun pakistandarrekin egoten da, eta bestela lanean.\nUmetan oso bihurria zen, eta lagun asko zituen. Orain, nahiago du bakarrik egotea, hala ohitu da eta. Gutxi hitz egiten du jendearekin.\nBizitza soziala alde batera utzi du\nEuskal Herrian bizitzea gustatzen zitzaion lehen: kalean ibiltzea, jendearekin hitz egitea... baina orain lehengo bizimodu hori alde batera utzia dauka. Ez da baztertuta sentitu, baina bere baitara bilduta bizi da orain.\nOndo tratatua sentitu da herrian\nBerak ez du arrazakeriarik jasan. Umetan ikastolan ibili zen, eta lehenengotako paskitandarra zen gainera Antzuolan.\nEuropako bizimoduarekin aspertuta\nEuropako bizimodua eta teknologia gustuko zituen lehen, baina orain aspertzen joan da. Bakarrik egotea gustatzen zaio, eta autoan ibiltzea, musika jarrita.\nOñatira egokitzea erraza\nOñatira etorri zenean, ordurako bi lagun oñatiar zituen, eta ez zitzaion gogorra gertatu egokitzapena. Gaztelaniaz ere bazekien, Kubatik.\nKubara, 11 urterekin\n11 urterekin Kubara joan zeneko oroitzapen txarrik ez dauka. Ume mordoa joan ziren, 200dik gora, eta etxean bezala sentitu zen, lagunartean.\nIntegratzeko arazorik ez\nOñatin ez du integratzeko arazorik izan. Bi lagun zituen eta haien koadrilan sartu zen zuzenean, eta jendea ezagutzen joan da. Ez du arazorik izan.\nAfrikar bakarra, iritsi zenean\nBeste atzerritar batzuekin duen harremanaz mintzo da. Bertakoekin zein kanpokoekin, denekin dauka harremana. Iritsi zenean, afrikar bakarra zela dio. Orain gehiago daude, eta urtero afaria egiten dute.\nTeknologia berriak, harremana mantentzeko\nTeknologia berriak erabiltzen ditu, familiakoekin egoteko, baina ez da oso zalea. Facebook hasieran asko erabiltzen zuen Kuban ezagututako lagunekin harremanetan egoteko. Ez dauka Twitter. Interneteko "lagunei" buruz hitz egiten du. Teknologia gaizki erabiltzen da batzuetan.\nEzagunak eta lagunak\nBeste txinatar batzuekin duen harremana: ezagutzen ditu baina ez da asko egoten. Bere lagunak ikaskide ohiak eta kanpotik etorritakoak dira.\nGehienbat euskaldunekin ibiltzen da\nEz du harreman handirik beste herrialde batzuetako jendearekin. Gehienbat euskaldunekin ibiltzen da.\nEtorri berritan, ez zuen bere herrialdeko ia inor ikusten Donostian. Etorkinak ikusten zituenean ilusioa egiten zion. Gaur egun egoera oso bestelakoa dela dio Elisabethek.\nGustura euskaldunen artean\nUrte asko daramatza Euskal Herrian eta jende asko ezagutzen du. Harreman ona dauka euskaldunekin, eta maitatua sentitzen da.\nHasiera gogorra, baina gero gustura\nLehen urteak gogorrak izan ziren, oso gaztea zelako. Asko ikasi du hemen, eta bere garapenerako leku inportantea izan dela dio.\nDonostian bizi diren errusiarrekin duen harremana: denak ezagutzen ditu eta batzuk lagunak dira.\nBi gizarte ezagutzeko zortea izan du\nEuskaldunekin duen harremanaz galdetuta, integratuta sentitzen dela dio, eta zorionekoa dela, bi esperientzia ezagutu dituelako: Errusiakoa eta hemengoa.\nHona etorri izana opari bat da\nIntegratzea ez zen erraza izan, baina esperientzia polita izan da, opari bat. Ez du damurik.\nDonostiako bizimodura egokitzea ez zitzaion zaila egin\nAlmerian urtebete igaro zuen, sindikatuekin lanean. Bartzelonan ere bizi izan zen eta Donostiara lan kontratuakin etortzeak asko lagundu dio.\nDonostiako bizimodura moldatzea ez zitzaion zaila egin (woloferaz)\nAndrék woloferaz azaltzen du Donostiako bizimodura egokitzea ez zitzaiola bereziki zaila egin.\nDonostian bizi diren beste senegaldarrekin duen harremana\nAndré Donostian dagoen senegaldarren elkarte baten bitartez harremantzen da bere sorterrikoekin.\nEuskaldunei buruzko iritzia\nEmakumeengandik asko ikasi duela dio, eta oro har ez direla ezezagunen beldur. Gizonezkoak, berriz, mesfidatiagoak direla iruditzen zaio.\nAtzerritar askorekin eraiki ditu harremanak Donostian\nAfrikeuskadi elkartearen bidez herrialde desberdinetako jendea ezagutzeko aukera izan du. Jatorriaren gainetik errespetua dagoela pentsatzen du.\nDonostian, pentsatu baino japoniar gehiago\nLondresen baino harreman gehiago dauka japoniarrekin hemen. Harritu egin zuen bertan japoniarrak aurkitzeak, eta 10 bat japoniarrekin badu erlazioa, batez ere euskaldunekin ezkondutakoak edo lanarengatik etorritakoak, eta pozik dago beraiekin japonieraz egin dezakeelako.\nSukaldaritza fusioa: euskal-japoniarra\nAntiguako jatetxe batean Japoniako eta bertako platerren fusioa egiten dute, eta noizean behin jabeek (japoniarrak biak) bazkari edo afariren bat antolatzen dute.\nJaponiarren eta euskaldunen arteko antzekotasunak\nEuskaldunekin duen harremana ona da. Antzekotasun asko ikusten ditu Japoniaren eta Euskal Herriaren artean. Donostian arrain asko jaten da, eta akaso, jateko moduarengatik edo, bertako emakumeak luze bizi direla dio; hasiera batean lotsatiak bagara ere, behin irekita oso jatorrak garela, eta japoniarrek ere horrela jokatzen dutela.\nHemen bizi diren atzerritarrak\nBeste atzerritar batzuekin duen harremana. Baditu lagun irlandarrak eta ingelesak. Alemaniako emakume batekin egoten da tarteka, eta hark atzerritarrekin egiten du lana. Toki askotako jendea ezagutzen du.\nIntegrazioa erraza gertatu zaio, baina Senegaldik etorrita ez da hain erraza izango beharbada. Integrazioa zer den: Irlandan ere arrotza senti daiteke. 'Koadrila' itxiegia iruditzen zaio, baina jende zintzoa ezagutu du hemen. Herrimina sentitzea ohikoa da.\nHasiera batean Andoain inguruan mugitzen zen. Trintxerpeko galiziar komunitatea ezagutzen du eta nolabaiteko nostalgia ematen dio honek. Beranduago, Bilboko galiziar batzuekin biltzen dira galiziera hitz egiteko eta euskal mundua haien kulturarekin uztartzeko.\nOso harreman ona du euskaldunekin. Daviden iritziz, oso garrantzitsua da eusaldunentzat euskara kanpotar batek euskara ikasi izana, eta horrek harremanak errazten ditu.\nHarreman gutxi etorkinekin\nOso harreman gutxi du Barakaldon bizi diren etorkinekin, bai Ingalaterrakoekin bai gainontzekoekin.\nEuskal ohiturak bereganatzen\nHelen etorri zenetik murgildu zen euskararen aldeko zenbait ekintza edo ohituretan, hala nola, Korrika, ibilaldiak (Kilometroak)...\nArrazakeria, gutxi II\nPertsonalki behin izan zuen arrazakeriarekin loturiko arazo bat, bestela ez. Bere iritziz, Euskal Herrian arrazakeria gutxi dago. Garai batean, ordea, egon zen arrazakeria gehiago.\nIntegrazioa erraza izan da\nEuskal kultura, ohitura eta hizkuntza ezagutzen zituen Euskal Herrira etorri aurretik, eta gainera, bikotea ere euskalduna zuen. Horrek guztiak integrazio errazago bat izaten lagundu zion Jordiri.\nMota ezberdineko etorkinak daude?\nJatorriaren araberako etorkin motak daudela dio Jordik, ezin konpara dezakeela bere burua (Bartzelonatik etorrita) Afrikatik etorri den etorkin batekin.\nLagun egipziarrik ez hemen\nEz du lagun egipziarrik hemen, une honetan.\nEuskaldunekin duen harreman gero eta hobea da. Ikastaroetan bertako jende asko ezagutu du, eta familia euskaldun batekin oso gertuko harremana dute.\nBeloari edo buruko zapiari buruz\nIntegratzeko arazorik izan duen galdetuta, beloa edo buruko zapia aipatu du. Batzuek gorrotoz begiratzen diote, uste dutelako zapia eramatera derrigortu dutela, eta ez da egia.\nTortilla patata, asteazkenero\nEgipton familiak gehiago elkartzen dira hemen baino, baina beraiek hemen ere familia euskaldun batekin asteazkenero elkartzen dira, patata tortilla jateko.\nErronka: lana aurkitzea\nNeska musulmanentzat lana aurkitzea erronka bat dela dio.\nBeloa eramatea, lana aurkitzeko oztopo\nLana aurkitzeko, beloa edo buruko zapia eramatea oztopo bat da hemen: ez ei dituzte kontratatzen. Hala ere, publikoaren aurrean lana egitea ez da bere asmoa, oso zaila ikusten duelako, baina bai bulego batean.\nArrazakeria, beloa dela eta\nArrazakeria. Birritan gertatu zaio emakumeak gerturatzea, esanez hemen ezin duela buruko zapia erabili.\nJatorriaren arabera, etorkinak ezberdin hartzea mundu osoan gertatzen dela dio.\nNongo jendea ezagutzen duen\nNongo jendea ezagutzen duen esaten du: Alemania, Kanada, Australia... Ingelesez eta alemanez hitz egiten du haiekin.\nIngelesa, gaztelania eta euskara\nBere lagun atzerritarrei errazagoa egiten zaie ingelesez hizt egitea gaztelaniaz baino. Berak gaztelania eta euskara ikasi nahi ditu. Hitz batzuk euskaraz.\nIntegrazioa erraza izaten ari da\nIntegrazioa oso erraza izan da berarentzat. Bikotearen familiak asko laguntzen dio, eta toki askotara joaten dira elkarrekin. Iaz euskara ikasten egon zen.\nUdaran iritsi zen Lasartera. Ikastetxean egin zituen lagunak, hasi eta berehala. Bulgariako eta Euskal Herriko ohiturak alderatuz gero, ez dira oso desberdinak Radiren esanetan.\nAntzeko ohiturak Bulgarian eta Euskal Herrian\nBulgaria eta Euskal Herria alderatzen ditu, bulgarieraz hitz egiten. Bere esanetan, ohitura oso antzekoak daude bietan.\nAtzerritarrei buruz gaizkiesanak\nAtzerritarrei buruzko komentario txarrak entzun izan ditu, mingarriak. Bere esanetan, hori ez da errealitatea.\nAtzerritarrek osatzen dute bere 'kuadrila'\nEuskal Herrian, beste atzerritar batzuekin ere erlazionatzen da. Euskal Herrian bizi diren Bulgariakoekin badauka erlazioa, aitaren lanaren bidez.\nLagunak Euskal Herrian\nEra guztietako lagunak ditu Euskal Herrian, bertakoak zein kanpotik etorritakoak.\nAsiarren jatorriak bereiztea kostatzen zaigu euskaldunoi\nAurreiritziak baino, ikusten duena da zaila dela guretzat Asiako herrialdeetako pertsonen jatorria bereiztea. Hasieran ez zitzaion gustatzen, baina orain ulertzen du.\nLagunak egitea kosta\nIntegrazioa. Senarrarengatik etorri da, eta hasieran haren familia eta lagunak bakarrik ezagutzen zuen. Jendea ezagutzea etalagun onak egitea kostatu zitzaion. "Koadrila" hesi bat dela iruditzen zaio.\nInguruan bizi diren korearrak\nDuela bost urte korear bakarar zela uste zuen, baina gero emakume korear bat ezagutu zuen, eta hark zazpi korear aurkeztu zizkion. Horietako hiru Donostian bizi dira. Urte berri korearra ospatzen dute elkarrekin.\nLagun atzerritarrak, Ukraina eta Errusiakoak\nLagun euskaldunez eta armeniarrez gainera, Ukrainako eta Errusiako lagunak ere baditu hemen. Errusieraz hitz egiten du haiekin.\nEz du integratzeko arazorik izan, oso umetan etorri zelako.\nUkrainar gehiagorekin badu erlazioa hemen\nHemen bere emaztearekin hitz egiten du ukraineraz, baita EPAn eta Hizkuntza Eskola Ofizialean ezagutu zituzten beste ukraniarrekin ere; ondo etortzen da zure herriko jendearekin kontaktua edukitzea.\nBertakoekin harreman gehiegi ez\nBertako jendearekin ez du erlazio gehiegi. Euskaldunak itxiak garen galdetuta, hainbesterako ez dela dio. Izan ere, ukraniarrak ere nahiko serioak dira.\nEz da gutxietsia sentitu\nEtorkin bezala, ez da inoiz arrotza edo gutxietsia sentitu.\nHizkuntza eskolan jende asko ezagutu\nBikotearen familiarekin eta hizkuntza eskolako mundu guztiko jendearekin du kontaktua.\nHizkuntza eskolako gelakideen jatorria\nHizkuntza Eskolako gelakideen nazionalitateak aipatzen ditu.\nBertakoekin erlazio gehiegi ez\nBertako jendearekin ez du harreman handirik. Batez ere bera bezalako etorkinekin du harremana; ezagutzen dituen euskaldunak, adibidez bere irakasleak dira, baina ez dute gertuko erlaziorik.\nHarremana bertakoekin I\nEz du harreman handirik bertako jendearekin.\nHarremana bertakoekin II (nederlanderaz)\nEz du harreman handirik bertako jendearekin (nederlanderaz kontatzen du).\nKlaseak ematen dizkie haurrei\nHaurrei klaseak ematen dizkie, era horretan harremantzen da bertakoekin.\nHerbeheretan eta Donostian desberdinak\nHerbeheretan jendea Euskal Herrian baino direktoagoa dela dio. Atzerritar izateagatik Donostian zailagoa da adiskideak egitea, Marlijnen ustez.\nBeste indonesiar batzuk, Euskal Herrian\nIndonesiako lau neska ezagutzen ditu Euskal Herrian: Tolosa eta Irunen.\nLagunak egitea pixka bat zaila\nEgin dituen harremanak batez ere ikaskideekin izan dira, baina zaila da baita ere, denak kanpotarrak izanik askok gero alde egiten baitute; beraz, harreman gehien senarraren lagunekin eta familiarekin eta Indonesiako beste neskekin dauka.\nJatorrak dira Donostian\nDonostiako jendea jatorra da, eta ez du integrazio edo arrazakeria kasurik pairatu. Bertakoa balitz bezala tratatu dute.\nHasieran euskaldunak hotzak iruditu zitzaizkion, baina orain bertako lagunak baditu. Elkarte gastronomikoetara ere joaten da. Izaeraz itxiak dira euskaldunak, eta nahiko bakarrik sentitzen zen.\nBizi daiteke ingelesez Donostian?\nDonostian ingelesez bakarrik lana egitea posible da, baina ingelesez bizitzea ez da erraza, jendeak ez dakielako. Oinarrizko hitzak behintzat ikasi behar dira gaztelaniaz edo euskaraz.\nBiomagunen, ingelesa asko erabiltzen du\nEHUn ingelesa jakin bai, baina langileek gaztelania gehiago erabiltzen zuten. Ikasi beharra izan zuen. Biomagunen atzerriko jende gehiago dago, eta ingelesa askoz gehiago erabiltzen da.\nEuskaldunak, itxiak baina beti laguntzeko prest\nRutaren ustez, egia da hotzak garelak euskaldunak; hala ere, berarentzat ez da zaila izan harremanak egitea. Gainera, laneko lagunekin nahikoa du, gazte asko baitira. Kuadrila batean zaila da sartzea, eurek jada denbora asko baitaramate elkarrekin, eta pertsona berri bati zaila egiten zaio dinamika horretan sartzea. Beti laguntzeko prest daude euskaldunak.\nTaiwango lagunak Euskal Herrian\nEz du Taiwaneko inor ezagutzen Donostian, baina bai Euskal Herrian. Txinera madarineraz hitz egiten du haiekin.\nEuskara ikasten ibili zenean lagun batzuk egin zituen, eta musika irakaslea denez, ikasleekin ere badu harremana.\nMutil lagunaren koadrilakoa da orain\nEuskaldunak ez zaizkio hotzak iruditzen. Mutil-lagunaren koadrilan oso ondo hartu dute.\nOnartua sentitu da oro har\nAtzerritarra delako arraro begitzea erlatiboa dela dio: norbera seguru egonda, ez dago arazorik. Alemanian jendea hemen baino gogorragoa dela uste du. Kanpoko gero eta jende gehiago dago Donostian eta onartuak dira.\nEz zuen beste turkiarrik ezagutzen\nIritsi eta handik lau urtera arte ez zuen beste turkiarrik ezagutu.\nEz zuen denbora gehiegi hasieran jendearekin erlazionatzeko, lanekoekin etab... Hasieran ingelesez laguntzen zion jendeak, baina segituan hasi zen gauzak ulertzen.\nHizkuntza Eskola Ofizialean munduko toki askotako jende anitz ezagutu duela dio.\n'Kuadrila' batean sartzea, zaila omen\nEuskaldunekin ez du arazorik; badaki 'kuadrila' batean sartzea oso zaila dela, baina jatorrak direladio.\nBeste albaniarrik ez du ezagutzen hemen\nEz du beste albaniarrik ezagutzen hemen.\nEuskaldunak itxiak garela prototipoa da\nEuskaldunak itxiak diren edo ez galdetzean, hori prototipoez hitz egitea dela dio, eta pertsonen araberakoa dela.\nBertako lagunak ditu eta nahiko pozik dago\nEz du inoiz sentitu baztertua izan denik kanpotarra izateagatik; bertako lagunak ditu eta ondo sentitzen da.\nDonostian bigarren aldia du, tailer batzuk ematen\nBigarren aldia Donostian. Aurretik ere meditazioaren inguruko jardunaldi batzuk ematera etorri zen. Meditazio mota honek asko laguntzen die bertakoei; izan ere, garai latzak bizitzen ari gara, estresa, presioak, lana... bere teknikekin emozio txar horiek murriztea lortzen da. Gero eta jende gehiago dago hemen, mendebaldean, budismoan interesa dutenak.\nEsloveniarrik ez du ezagutzen hemen\nEz du Esloveniako inor ezagutzen hemen. Badaki bat Tolosan bizi dela, baina ez daki nor den.\nToki askotakjo lagunak ditu\nMunduko toki askotako jendea ezagutu du gaztelaniako ikastaroetan. Eta bikotearen lagunak ere bai, gimnasiokoak, lanekoak...\nEuskal koadrilak oso itxiak\nEuskaldunak itxiak iruditu zitzaizkion. Koadrilak batez ere. Hori bai, konfidantza lortuz gero, betirako lagunak direla dio.\nJakinmina pizten du besteengan\nIntegrazio arazorik ez du izan. Jakinminez gerturatu zaio jendea orain arte, desberdina delako, baina ez da baztertua sentitu.\n"Koadrilan" gustura sentitzen da, baina orokorrean jendea hemen itxiagoa da bere herrialdean baino.\nGuinea Bissauko gutxi hemen\nGuinea Bissauko beste bi ezagutzen ditu, eta hasieran asko egoten ziren, baina azkenaldian ez da asko egoten haiekin.\nEtorkina izateari buruz\nEtorkina izateari buruz: ez du pentsamendu txarrik izaten. Aurrera egin behar da beti.\nKurdueraz norekin hitz egiten duen orain\nPertsona bakarrakin hitz egin dezake kurduera, eta Bilbon bizi den euskaldun bat da. Telefonoz etxekoekin kurdueraz jarduten du. Bere gurasoek ez dakite turkiera: kurduera soilik hitz egiten dute.\nGaztelaniaz lau hitz zekizkien, iritsi zenean\n11 urterekin atera zen bere gurasoen etxetik eta 15 urterekin jada bakarrik bizi zen. Hiriz hiri ibili da: Zipre, Istanbul... Euskal Herria izan zen, iristerakoan, hizkuntza ulertzen ez duen lehen herria.\nKurduek eta euskaldunek antzeko kulturak\nOmarrek euskaldunekin ez du arazorik izan. Euskaldunei bihotza ukitzean erabat irekitzen direla dio. Kurduen eta euskaldunen kulturak nekazal munduan sustraituak egoteak antzeko egiten dituela dio.\nKurduek eta euskaldunek antzeko kulturak (kurdueraz)\nOmarrek euskaldunekin ez du arazorik izan. Euskaldunei bihotza ukitzean erabat irekitzen direla dio. Kurduen eta euskaldunen kulturak nekazal munduan sustraituak egoteak antzeko egiten dituela dio. (kurdueraz)\nDokumentuak legeztatzeko prozesua\nEz du arazorik izan dokumentuak legeztatzeko, ez eta bertakoekin harremantzeko ere. Omarrek ez du legez kanpo egon nahi hemen. Bere bikotearekin "izatezko bikote" formula erabiltzea adostu zuten, bere egoera Euskal Herrian legeztatzeko.\nDokumentuak legeztatzeko prozesua (kurdueraz)\nBere bikotearekin "izatezko bikote" egitea erabaki zutela adierazko du Omarrek, kurdueraz.\nBertakoekin harremana badu\nBertako jendearekin badu harremana lanetik kanpo ere; bere hitzeta,n irekiak gara hemen.\nAzerbaijango pertsonak inguruan\nDonostian badaude Azerbaijango gehiago. Estatuan 200-300 pertsona egongo direla pentsatzen du.\nIntegrazioari buruzko hausnarketa\nSOS Arrazakerian egiten du lana. Integrazioa ez da erraza izaten, baina berak lana izan du hasieratik. Konturatu da gizartean guneak banatuta daudela. Bakoitzak bere nortasunaren arabera bizi behar du prozesua. Zapia eramateagatik izan duen esperientzia.\nKultur aniztasunaz, elkarbizitzaz eta ezjakintasunaz\nBeti defendatu du kultur aniztasuna. Aberastasuna da. Gai honetan nola sentsibilizatu? Non daude etorkinak? Askotan auzo jakinetan pilatzen dira. Garrantzitsua da nahastuta bizitzea, elkarbizitzarako. Behar berdinak dauzkagula dio. Ezjakintasun handia dauka jendeak.\nOndo hartu zuten Euskal Herrian\nAtzerritarra izan arren, ez du berarekiko inoiz jarrera txarrik sumatu jendearen artean: oso ondo hartu dute Euskal Herrian. Hala ere, hasiera guztiak zailak izaten direla dio. Jatorriaren arabera integratzea zailagoa izan daitekeela dio Mikik: europarra izateak abantailak ditu bere ustez.\nIntegrazioa ez da erraza hemen\nIntegrazioa. Hizkuntza jakin arren, konturatu zen zaila zela hemen integratzea. Bikotea kartzelan zegoen, eta bakarrik bizi zen hemen, semearekin. 'Koadrilarik' ez zuen. Ez da erraza hor sartzea.\nEuskal Herriko jendearekin harramentzen da\nEuskaldun batekin bizi da eta harreman gehiena bertako jendearekin dauka.\nUdaran atzerritar, neguan bertako\nUdaran atzerritar sentitu izan dela dio Laurak, ile horia denez jendeak ingelesz hitz egiten diolako. Baina, gainontzean integratzeko ez du arazorik izan.\nEuskal Herrian bizi diren frisiarrak\nEuskal Herrian ez du frisiera hiztunik ezagutzen.\nEuskaldunekin duen harremana\nEuskaldunekin duen harremanaz dihardu. Bere ustez, ez gara itxiak.\nEgia ote da euskaldunak itxiak direla?\nThomasen ustez, ez da egia euskaldunak itxiak direla. Zurrumurruak badirela dio baina, bere esperientziari dagokionez, ez zaio batere zaila egin jendearekin konektatzea.\nEz da inoiz baztertua sentitu\nOngi hartua sentitu da eta ezin du baztertua izan denik esan, erabat kontrakoa baizik. Horregatik aukeratu du Donostian bizitzen gelditzea.\nHasiera zaila, hizkuntzarengatik\nHasierako hilabeteak zailak izan ziren, ez baitzekien ez gaztelania eta ez euskara. Gaztelania ikasten hasi eta bertako jendea ezagutu ahala errazagoa izan zen.\nHarreman ona du bertako jendearekin\nEzagutu du bertako jendea, eta jatorra iruditzen zaio. EHUko gelakideekin ere harreman ona du.\nErasmusekin etorri zen arren, ez du atzerriko jende asko ezagutu, doktoretzarekin lanpetuta ibili delako. Herrialde hauetako jendea ezagutu du: Erresuma Batua, Armenia, Iran, Ukraina, ...\nGaztelania jakin gabe, ezin integratu\nIntegrazioa ez zaio erraza gertatu: gaztelania jakin aurretik, ez zegoen integratuta.\nHemengo jendea, lagunkoia\nEuskal Herriko jendea atsegina iruditu zaio, eta beti laguntzeko prest daudela.\nHasiera gogorra, baina orain gustura\nHiru urte daramatza hemen. Ceutan bizi zenean ikasi zuen gaztelania. Hala ere, hasiera gogorra egin zitzaion, baina orain gustura dago.\nGaizki begiratua, marokoarra delako\nMarokoarra izateagatik gaizki begiratzen diote, eta lana aurkitzeko arazoak ditu.\nBazterturik sentitu zara?\nJanzkera aldetik desberdinak sentitzen ziren, baina denborarekin irekiagoak egin ziren eta bertako arropa erabiltzen hasi ziren.\nDonostiako zer duzu gustuko ?\nGiroa, jendea gustuko ditu. Adi dagoen jendea dela dio, jatorra. Horretaz gain, arrazakerarik ez dagoela dio.\nDonostiako zer ez duzu gustuko?\nPolizia ez du gustuko, haiengandik ihesi ibili behar izatea.\nNongo lagunak dituen\nAlegiko eta Tolosako lagunak ditu, Kroaziakoak, Hego Ameriketakoak...\nHemengo jendea eta bizimodua gustuko\nGustatzen zaio hemengo jendea. Astero bi-hiru festa daudela dio, eta Nepalen ere hala dela. Familian bizitzeko ohitura ere badgo, han bezala. Oztopo bakarra hizkuntza ikastea izan dela dio.\nArrazakeriarik ez du ikusi hemen. Bertako jendearekin irteten da, eta gustura dago.\nLagun gehienak bertakoak; bere ikasleak, toki askotakoak\nDituen lagun gehienak hemengoak dira. Ingeleseko irakaslea da, boluntario bezala, GKEetan. Ikasleak Ameriketako eta Afrikakoak ditu asko.\nEuskaldunak oso jatorrak direla dio, laguntza ematen diotela beti.\nAtzerritarrekin harreman gutxi\nEz du atzerritar askorik ezagutzen, errusiarrak eta armeniar batzuk.\nKultur aniztasuna gustuko\nKultura ezberdinak ezagutzea gustatzen zaio. Sei urte daramatza Danimarkan bizitzen, eta Europako hainbat herrialdetan egon da, eta ez da sekula etorkin sentitu.\nJende atsegina Hondarribian\nJende oso jatorra dago Hondarribian, oso atsegina Martaren esanetan.\nAtsegina izan behar da jendearekin\nOso harreman ona dauka euskal herritarrekin; atsegina izan behar dela eta bertako jendea ezagutu behar dela dio Martak.\nEuskaldunekiko zuen iritzia eta orain duena kontatzen du.\nHerrialde askotako lagunak\nZenbait herrialdetako lagunak ditu bertan: frantsesak, serbiarrak, holandarrak, amerikarrak...\nEmazteak integrazioa erraztu zion\nIntegrazioa errazagoa izan zen bere emaztea bertakoa izan zelako. Hasieran zaila izan daitekeela dio, jendea itxia delako.\n"Euskaldun beltzarana naiz"\nHasieran asko begiratzen zuten baina bertako kulturan eta ohituretan parte hartu (joaldunekin, txalapartariekin...), eta segituan integraturik sentitu zen.\n"Euskaldun beltzarana naiz" (susueraz)\nHasieran asko begiratzen zuten, baina bertako kulturan eta ohituretan parte hartu eta segituan integraturik sentitu zen (susueraz).\nIntegrazioa ez da batere erraza Euskal Herrian. Apurka-apurka lortzen dira hemen gauzak, pazientziaz.\nHarreman ona bertakoekin\nOso harreman ona dauka bertako jendearekin.\n"Euskaldunen artean denetarik dago, toki guztietan bezala"\nDenetatik dago bertakoen artean. Hasiera batean bertakoak hotzak izan badaitezke ere, ondoren gertukoak direla dio, baina orokorrean hotzak ez direla dio.\n"Bertako jendearekin harremantzea oso erraza izan da"\nBertako jendearekin harremana izatea oso erraza izan da; komunikazioarekin ere ez du inongo arazorik.\nAtzerritar zumaiarrekin ere harreman ona\nZumaian bizi diren kanpotarrekin oso harreman ona du.\n"Oso erraza da zumaiarrekin konektatzea"\nHarreman ona dauka zumaiarrekin. Oso erraza dela dio haiekin konektatzea, oso irekiak baitira.\nAtzerritarrekin ere harremana du\nArrasateko, Bilboko eta Elorrioko jendearekin harremana du. Zumaian bizi diren beste atzerritar batzuekin ere bai.\nEuskaldunen inguruan duen iritzia ematen du, batzuk hotzak direla dio, baina beste batzuk ez.\n"Zumaiako jendea oso jatorra eta irekia da"\nBertako jendea oso jatorra dela dio, oso alaiak eta irekiak. Euskaraz hitz egiten dute berekin.\nAtzerritarrekin duen harremana\nNorvegiako lagun bat dauka Durangon. Euskaltegian ere neska ingeles bat dago.\nAtzerritarrekin duen harremana.\n"Oso parrandazaleak dira euskaldun batzuk"\nEz du euskaldunen eta kataluniarren artean alde handirik ikusten. Oso kirolariak dira euskaldunak, parrandazaleak...\nHarreman gutxi Zumaiako atzerritarrekin\nZumaian bizi diren errumaniarrekin harreman gutxi dauka, baita gainontzeko atzerritarrekin ere.\n"Oso integraturik sentitzen naiz"\nBere iritziz euskaldunak hasiera batean itxiak izan daitezke, baina behin konfiantza hartzean guztiz kontrakoa. Hala ere, hasieran integratzea kostatu zitzaion.\n"Orain nire tokian nago"\nIntegrazioa ez zen erraza izan hasieran, baina orain bere tokian dagoela dio.\n"Integratzea ez zen erraza izan"\nZumaiara egokitzea oso zaila izan zen beretzat, bertako bizitza oso ezberdina delako.\n"Denak niri begira zeudela sentitzen nuen"\nToki berri batera iristean denak zuri begira daudela sentitzen ohikoa da, baina ez da benetan gertatzen dena.\nLana lortzeko zailtasunak\nLagunei esker lortzen du lana, baina ez da erraza.\nZumaiako beste atzerritarrekin harreman ona\nZumaian eta inguruan bizi den Ekuatore Gineako jendearekin harreman ona dauka, baita gainerako atzerritarrekin ere: senegaldarrak, kubatarra, kamerundarrak...\n"Denetariko jendea dago Zumaian, irekia eta itxia"\nDenetariko jendea dago Euskal Herrian: itxia eta irekia. Norberaren jarrera kontua da.\n"Hasieran integratzea ez zen erraza izan"\nEuskal Herrian integratzea bakoitzaren araberakoa dela dio. Hasieran ez zen erraza izan beretzat.\nZenbait atzerritarrekin harreman ona du, brasildar asko daude: Txile, Argentina, Nikaragua, Errumania...\nZumaiarrak hasieran itxiak\nZumaiarrekin ere harreman ona du, baina hasiera batean oso itxiak direla dio.\nSeme-alabei esker jendea ezagutuz\nSenarra zumaiarra da. Senarraren familiaz gain, herritarrak ere agurtzen ditu. Bere seme-alabei esker jende asko ezagutu du.\nZumaian bizi diren zenbait atzerritar ezagutzen ditu\nZumaian bizi diren aljeriar, marokoar, ukraniar, bulgariar eta italiar batzuk ezagutzen ditu.\n"Koadrila batean sartzea oso zaila da"\nKoadrila batean sartzea oso zaila da; kanpokoek haien taldean egotea nahiago dute.\n"Beti sentitu naiz integraturik"\nZailena Italiako azken hilabeteetako denboraldia izan zen. Zumaian integratzeko elkarte eta ekintza askotan hartu zuen parte, eta horri esker ez zuen zailtasunik izan. Beti sentitu da integraturik.\n"Beti sentitu naiz integraturik" (italieraz)\nZailena Italiako azken hilabeteetako denboraldia izan zen. Zumaian integratzeko elkarte eta ekintza askotan hartu zuen parte, eta horri esker ez zuen zailtasunik izan. Beti sentitu da integraturik (italieraz).\nEuskal Herriko italiarrekin harremanik bai?\nEuskal Herrian bizi diren italiarrekin oso harreman ona dauka.\nZumaiako atzerritarrekin harremana\nAtzerritar asko daude Zumaian: italiarrak, ingelesak, serbiarrak, irlandesak...\n"Ez naiz inoiz zelatatua eta begiratua sentitu"\nEuskaldunak ireki daitezen zugan konfiantza izan behar dute, nobleak dira, zintzoak.\n"Ez naiz inoiz zelatatua eta begiratua sentitu"(italieraz)\nEuskaldunak ireki daitezen zugan konfiantza izan behar dute, nobleak dira, zintzoak (italieraz).\nOso jende bulgariar gutxi dago orain Zumaian. Beste herrialdetako jendea ere ezagutzen du: marrokiarrak, errumaniarrak, kolonbiarrak...\nHarreman ona zumaiarrekin\nBertako jendearekin oso harreman ona dauka.\nNolakoa izan da integrazioa?\nIntegrazioa erraza izan da bere kasuan, baina bada zaila egin zaionik ere.\n"Batzuetan zumaiarra izan nahi dut, besterik gabe"\nZumaian integratzea erraza eta zaila izan da aldi berean. Lagunak dituen arren, beti ezberdina izango dela dio.\nNolako harremana duzu Zumaiako atzerritarrekin?\nHarreman ona dauka Zumaian bizi diren beste atzerritarrekin, asko daude: pakistandarrak,marokoarrak...\nZumaiarrekin harremanik bai?\nZumaiarrekin oso ona dela dio, inoiz ez dago kexu zein gatazkarik. Denak berdinak dira Zumaian.\nAtzerritarrekin eta zumaiarrekin harremana\nHungariako emakume bat ezagutzen du Zarautzen bizi dena. Bestetik, Zumaian bizi diren beste atzerritarrekin harremana du: marokoarrekin, frantsesekin, errusiarrekin...\nHarreman ona dauka zumaiarrekin.\nHasiera batean hotzak dirudite, baina behin ezagututa oso jende ona dela dio, asko laguntzen duen jendea dela.\nIntegrazioa erraza izan da?\nIntegrazioa ez zen erraza izan, eta oraindik ere ez da. Hasieran beldurra zioten baina denborarekin lortu zuten.\nAtzerritarrekin harremanik bai?\nZumaiako mezkitan elkartzen dira.\nZumaiarrekin nolako harremana duzu?\nOrokorrean harreman ona dauka.\n"Dagoeneko zumaiarra sentitzen naiz"\nHamar urte daramatza Zumaian.\nZumaian bizi den atzerritarrik ezagutzen duzu?\nAmerikarrak, txinatarrak eta errusiarrak ezagutzen ditu.\nIntegrazioa oso zaila\nEuskaldunak atseginak direla dio, baina integrazioa ez dela erraza hala ere; oso zaila dela. Senegalgo bizimodua eta hemengoa parekatzen ditu.\nFinlandiar euskaldunaren esperientzia\nOso ongi etorria sentitu da beti Euskal Herrian. Europako atzerritarrek beste kontinente batzuetakoek baino harrera hobea ote duten... Suomierak ere interesa piztu du jendearengan.\nZumaiarekin duen harremana\nDonostian hilabete batzuk igaro ondoren Zumaiara joan ziren bizitzera, eta urte batzuk igaro zituzten bertan. Zumaiatik gustatu zitzaiona: denek elkar ezagutzea. Hori ez da Finlandian gertatzen. Senarraren familia zumaiarra da. Lagunak ere baditu Zumaian.\nZumaiarekin duen harremana II\nArroan bizi arren, Zumaiarekin harreman handia du orain ere, gertu dagoelako. Seme-alabek bertan ikasi dute 12 urtetik aurrera.\nEuskaldunak gero eta irekiago\nBere harremana zumaiarrekin ona da. Euskaldunak asko ireki dira kanpora begira, bere ustez. Bertako hizkuntza indartu egin da, gainera; baita euskalkiak ere.\nTxinatar gehiago ere ezagutzen ditu Zumaian. Ez daude asko.\nZumaiarrekin duen harremana\nZumaiarrekin harreman ona du. Bi lagun-min ditu.\nHizkuntza ikasita, integrazioa erraza\nBehin hizkuntza ikasita, errazagoa da integratzea. Jendea jatorra dela dio.\nHarreman ona beste alemaniarrekin\nAlemaniar gehiago ere ezagutzen ditu Euskal Herrian, eta sarri elkartzen dira elkarte gastronomikoan.\nEuskaldunak eta alemaniarrak antzekoak\nEuskaldunekin harreman ona dauka. Izaeraz alemaniarrekin antzekotasunak dituzte.\nIntegrazioa erraza gertatu zaio\nIntegrazioa erraza gertatu zaio, emaztearen familiari esker neurri handi batean. Ospakizunetan, kiroletan, elkarte gastronomikoan... gizarte arlo askotan parte hartzen du.\nGustukoa du Zumaia eta zumaiarrak\nZumaiakoa jende ona dela dio, eta herria asko gustatzen zaiola. Mendia eta itsasoa, adibidez.\nErraz egokitu da\nEz zaio zaila gertatu hona egokitzea.\nHarreman ona euskaldunekin\nZumaiako eta Getariako jendearekin harreman ona du. Asko lagundu diote. Sarea josten erakutsi zioten.\nErraz integratu da\nIntegratzea ez zaio asko kostatu. Hasiera gogorra egin zitzaion, baina asko lagundu zioten. Frantsesa-gaztelania hiztegia oparitu zioten, iritsi zenean.\nBere sorterrikoekin eta beste herrialdeetakoekin harremanak\nLankide italiarra dauka eta errumaniar bat ere ezagutu du, belgiar bat ere bai... baina batez ere hemengo jendearekin harremantzen da.\nKultura hurbiltasunak integrazioan laguntzen du\nEz zaio batere zaila egin Donostiara egokitzea, eta jendearen jarrera txalotzen du: oso adeitsua iruditzen zaio.\nNorekin hitz egiten du parmeseraz orain?\nDonostian dagoenetik parmeseraz aitona-amonekin hitz egiten du eta baita aitarekin ere.\nEuskal dantzak eta bertso eskola\nHaurrak euskal dantzara eramaten ditu, eta gustatzen zaio; bertso eskolara ere joaten da alaba zaharrena.\nErosketetan, tabernetan... euskaraz?\nBizitza euskaraz egiten saiatzen da.\nEuskaldunak itxiagoak direla dio baina, behin jendea ezagututa, oso gertukoak direla.\nEtorri bezain pronto integratu zuten lagunek\nIntegraturik sentitzen al zara?\nHizkuntzari esker oso integraturik dagoela sentitzen du, edonora joan daitekeela.\nAntzerkia eta euskal dantza\nEuskal dantza ikasten hasi da duela gutxi.\nIntegrazioa eta arrazakeria\nNahiz eta berak integratzeko arazorik ez izan, arrazakeria dagoela uste du, ez bakarrik hemen, baizik eta mundu osoan. Gainera, desberdintasunak egiten direla dio etorkinen jatorriaren arabera.\nBikoteari esker errazago integratu\nSorterriko jendea sumatzen du faltan batzuetan Abbiek. Integratzeko arazorik ez zuen izan: bikotearen familiak eta lagun taldeak primeran hartu zutela kontatzen du. Bakarrik etorri izan balitz ordea, zailagoa izango litzatekeela iruditzen zaio.\nTxundituta geratu zen lehen aldiz etorri zenean\nEuskal Herrira etorri zenean (Soraluzera hasiera batean), landa eremua erdigunetik hain hurbil egoteak harritu zuen; mendiak kaletik hain gertu ikusteak eta, kostaldea ere, kilometro gutxira izateak. Jendea gainera oso lagungarria eta irekia iruditu zitzaion, zahar nahiz gazte. Ez zuen integratzeko arazorik izan.\nEtorkinei buruzko aurreiritziak\nAishak ez du buruko zapia erabiltzen eta beraz ez du horrekin lotutako arazorik izan. Baina egia da marokoarrei buruzko aurreiritziak badaudela. Etorkinei buruzko komentarioak.\nHasierako hilabete gogorrak\nHasiera gogorra izan zen Deborarentzat. Gainera, euskaldunak eta argentinarrak oso desberdinak direla uste du. Barne gatazka bat ere sortzen da, norberaren izaera galtzeko arriskua baitago. Bestalde, euskaldunak irekiak direla uste du eta beti ondo hartu dute.\nBrasil eta Euskal Herriaren arteko desberdintasunak\nBrasil eta Euskal Herriaren arteko desberdintasunak. Bere eskualdean uste osoan egiten du bero eta Elgoibarrera iritsi zenean "tipula bat" bezala janzten zen. Euskaldunon izaera nolakoa den azaltzen du. Integrazioa nola bizi izan zuen.


By\tnoaua\ton\t2018-12-12\tin\tAisia, Euskara, Jaiak, Jendartea, Kultura\twith\t0 iruzkin\nInauteri Festarako gaia hautatzeko azken egunak\nKirolariak, sukaldariak, pertsonaia historikoak… Atzoko eta gaurko aurpegi ezagunez bete zitzaigun Usurbil azken Inauteri Festan. Eta 2019koan zer eraman nahi zenuke soinean? Proposatu martxoaren 2an (larunbatez) ospatuko dugun mozorro festarako gaia, tabernetan jarri ditugun zerrendetan; Txiribogan, Txirristran, Bordatxon, Artzabalen, Gurian, Bentan, Antxetan, Aitzagan eta Kaffan. Edo emailez elkartea@noaua.eus helbidera idatzita. Jasotako zuen ekarpenen artean hautatutako gaia, […]\nYolanda Arrietaren lan berrienen aurkezpena gaur Sutegi udal liburutegian\nBy\tnoaua\ton\t2018-12-12\tin\tAisia, Euskara, Jendartea, Kultura\twith\t0 iruzkin\n“Kuttun-kuttunak”, “Bizenta-Txiki” eta “MariXor” bere azken lanak aurkeztuko ditu Yolanda Arrieta Malaxetxebarriak asteazken honetan, abenduaren 12an, arratsaldeko 18:00etan hasita Sutegi udal liburutegian. Bizenta Mogel eta Mari Xor Arrietak 53. Durangoko Azokan egin zuen bere lanen kontakizuna joan den astean. Urtea proiektu gehiagoren lanketan borobilduko duen arren, lehendik idatziak zituen hiru lan plazaratu ditu Yolanda Arrieta […]\nEuskaraldiaren eragina neurtuko duen ikerketaren bigarren galdetegia betetzeko deia\nBy\tnoaua\ton\t2018-12-11\tin\tEuskara, Jendartea, Kultura\twith\t0 iruzkin\nAdi deialdi honi. Euskaraldiari lotuta 11 egunez egitea proposatzen zen ariketan parte hartzea bezain garrantzitsua dugu etorkizunari begira, azaroaren 23tik abenduaren 3ra eginiko ariketaren eragina neurtzea. Gai honen gaineko ikerketa lan betean da Soziolinguistika Klusterra. Datorren udan aurkeztuko dituzte Euskal Herri mailako datuak, eta udalaren eskariz, Usurbilgoak ere jaso nahi dira. Euskaraldiaren eragina neurtzeko hiru […]\nHerritarren parte hartze prozesuetatik eratorritako inbertsioak nagusi, legealdiko azken udal aurrekontuetan\nBy\tnoaua\ton\t2018-12-11\tin\tEkonomia, Jendartea, Politika\twith\t0 iruzkin\nNeguko oporraldiko jai egunak tarteko, abenduko udalbatzaren osoko bilkura ohi baino lehenago deituko du Usurbilgo Udalak. Azken astearterako ez, hilaren 20ko (osteguna) baizik, 18:00etan pleno aretoan. Urteko azken saioan, 2019rako udal aurrekontuen gaia hartuko dute ahotan udal taldeek. Gogoan izan, auzoz auzo edo sektoreka ere aurkeztu du udal gobernu taldeak, 2019rako aurrekontuen zirriborroa. Iragarri duenez, […]\n1.829tik 30. orria« Lehenengoa«...1020...2829303132...405060...»Azkena »\nZorionak Josu eta aitona! Muxu handi bat etxekoen partez.


Hasiera>>Berriak EHUko ikasleek Auschwitz-Birkenauko sarraski esparrua bisitatuko dute SOS Arrazakeriaren eskutik\nEHUko ikasleek Auschwitz-Birkenauko sarraski esparrua bisitatuko dute SOS Arrazakeriaren eskutik\nArgitaratua 2018(e)ko Ekainaren 23, 14:58\nZuzenbide, kriminologia eta psikologiako bederatzi ikaslek formakuntza ikastaro bat egingo dute Giza Eskubideei buruz Polonian, ekainaren 29tik uztailaren 2ra bitarte. Taldean ere izango dira Esuko Jaurlaritzako, Gipuzkoako Foru Aldundiko, Euskadiko Gazteriaren Kontseiluko, EHUko eta SOS Arrazakeriako ordezkariak. Gaur goizean aurkeztu dute bidaia Donostian.\nAuschwitz-Birkenaurako bidaiak aukera emango du gogoeta egiteko giza eskubideen muturreko urraketei buruz eta pertsonen deshumanizatzeari buruz. Egitasmo honek Eusko Jaurlaritzako Giza Eskubideen Zuzendaritzaren laguntza du. Bisitak amaiera emango dio 2017-2018 ikasturtean segregazio eta diskriminazio gaietan dauden ardura pertsonal eta kolektiboei buruz ikasleek egindako prestakuntzari.\nEsperientzia ebaluatuko du UPV/EHUko Gizarte-Psikologiako Sailak, ikusteko zer nolako eragina izan duen gazte hauen sinesmenengan, erantzukizun sozialean eta gizartearekiko balio positiboetan. Bere testigantza jaso eta ekintza kolektiboak antolatuz, jakin nahi da ze inplikazio maila duten giza eskubideen defentsan eta pertsonen duintasunaren alde Memorial eta museoa bisitatu ondotik.\nSarraski eta kontzentrazio esparruparadigmatikoari buruzko jarduera hau parte bat da SOS Arrazakeriak Holokaustoaren inguruan egiten dituenen artean. Haietariko batzuek erakundeen laguntza jaso dute 2010 urtetik, besteak beste Eusko Jaurlaritza, Gipuzkoako Foru Aldundia eta Donostiako udalarena. Zehazki, Holokaustoari buruzko ‘Pentsa ezazue hori benetan gertatu dela’ hezkuntza egitasmoa: irakaskuntza ertain eta unibertsitarioko ikasleei zuzendua, haien espiritu kritikoa sustatzeko eta gaur egungo joera diskriminatzaile eta arrazistak antzeman eta haiei aurre egiteko gure ingurune hurbilean.\nBidaia egingo duen EHUko Kriminologia kaslea den Garbiñe Tobajasek adierazi du, “Auschwitzera bidaia, ikaskideen arteko irteera entretenigarria baino zeozer gehiago izango delakoan nago. Espero dut neure buruari erantzun ahal izatea ia orduan horrelako izugarrikeria egin zuten “haiek” eta gaurgo “gu” hain desberdinak garen”.\nMaribel Vaquero, Gipuzkoako Foru Aldundiko Bizikidetzaren eta Giza Eskubideen Zuzendari Nagusiarentzat “ Aldundiarentik aukera bat da ‘Pentsa ezazuen hori benetan gertatu dela’ bezalako ekimenak laguntzeko, giza eskubideen cultura sustatzeko aukera eta Holokaustoa bezalako gertakarien bidez ikasleen pentsamendu kritikoa bultzatzeko. Ikusteko nola, kasu honetan juduen kontrako aurreritziek lehenik eta gorrotoak ondoren, tragedia hau eragin zuten. Beste maila batean ere giza eskubideen jazarpena eragiten duten diskriminazio eta arrazakeria, hain zuzen ere”.\nAuschwitzeko bisitan asmoa da ikasleek ikas dezaten esparruaren historia, populazio juduaren sarraskia eta bertan ezarritako krimen mekanismoak; halaber, gogoeta egin dezaten gertatutako guztia posible egin zuten diskurtso eta praktika sozialen inguruan eta uler dezaten zer ardura duten beraiek etorkizuneko desberdinkeria eta/edo diskriminazio moduak aurreikusten eta borrokatzen.\nEgitasmo hau gertaera historiko batean oinarritzen da, zeinak argiki erakusten eta ulertarazten baitigu nola testuinguru jakin batek (krisi ekonomikoa, alderdi tradizionalen sinesgarritasun gabezia, antisemitismo larbatu handia eta gorantzako xenofobia eta arrazakeria…) eta ideologia zehatz batek instrumentalizaturiko sentimentuek (beldurra, segurtasunik eza, umiliazio kolektiboa, frustrazioa eta gizarte antsietatea) sortuko duten gizateriaren historiako sarraski larri eta paradigmatikoenetako bat. Gogoan izan hori dena “Europa zibilizatuaren” bihotzean gertatu zela, mendebaldeko herrialdeen artean garatuena kulturan eta zientzian.\nBidaiara doazen ikasleek aurretik Holokaustoari buruzko lana egin dute 2017-2018 ikasturtean, eta aukeratuak izan dira SOS Arrazakeriak Holokaustoari buruz antolatu zuen idazki lehiaketan arrazakeriari buruz egindako ekarpen kritikoengatik. Partehartzaileen idazkiak kultura eta akademiako hainbat pertsona ospetsuk hautatu zituzten, nola diren Mariano Ferrer edo Luisa Etxenike, besteren artean.\nAuschwitz-Birkenaura doan taldeari gehituko zaizkie Monica Hernando Eusko Jaurlaritzako Biktima eta Giza Eskubideen zuzendaria, Maribel Vaquero Gipuzkoako Foru Aldundiko Elkarbizitza eta Giza Eskubideen zuzendaria, Xabier Urmeneta sail bereko teknikaria, Maialen Olabe eta Irene Gantxegi Madina Euskadiko Gazteriaren Kontseiluko kideak, Maitane Arnoso Gipuzkoako SOS Arrazakeriako lehendakaria, Magda Bobowick EHUko Psikologia fakultateko irakaslea eta Peio Gutierrez Zazpi terdi ekoizpen etxeko kidea.\nItzulitakoan, hainbat jarduera egingo dira unibertsitateko eta tokiko inguruetan 2018-2019 aldian.\nInformazio gehiago: Anaitze Agirre Larreta 655 71 72 92 anaitze.agirre@sosracismo.eu


Luixa Etchepare — Soka\nGerezieta eta Lekorne arteko guduka\nGerla ondoan, Gerezietako behereko plazara joaiten zen Luixa baina ilun zeinean etxeratu behar zen. Gerezietak bere bi plaza, eliza eta eskolarekin Lekorneko biztanleen jelosia sortzen zuen. Garai batez « ez zuten elkarren amodio handirik ». Luixa oroit da, Lafitte bere nausi zenak kondaturik, nola Lekornekoek harrikatzen zituzten gerezietarrak hauen herrira hurbiltzen zirelarik besta egiteko. Geroztik egoera onera egin du: bi herrietako gazteak elgarrekin ari dira, izan bestetako, Besta-Berrin, ala eskolan edo elizan.\nLuixa Etchepare. "Eleketa" programa. 2014 © Pirinio Atlantikoetako Departamenduko Artxiboak - 19AV1467\nLuixa Etchepare 1922ko azaroaren 16an sortua da, Heleta Gaineko Etxean. Zortzi haurreko etxetiar familia bateko bigarrena da. Heletako eskola pribatuan ibili zen, 10 urte arte (hiruretan hogei haur inguruko gela bakarra). Gero, bere ahizpa nagusiaren osagarri arazoek, asmatikoa baitzen, Zuharritze auzoaldeko etxe batean lan egitera obligatu zuten (haurren artatzea, abereen deiztea, etab.), haren ordezkatzeko.\nEtxe hartan lau urtez ari izan ondoan, azkenean, herriko dendari kurtsoak segitu zituen, satisfos (dendaria izan nahi zuen). Baina 1938ko otsailean, Lafitte familiaren zerbitzuan sartu behar izan zuen, Iparragerrian (Lekorneko Gerezietan). Han, urteetan parte hartu zuen Germain Lafittek 1930an sortu Lafitte enpresaren garapenean (mintegiak, baratzeak), etxaldeko lana denbora berean gelditzen ikusiz.\nLuixak Germain eta Yvonne Lafitteren hiru alabak artatzen zituen (Germain Lekorneko auzapez ere zen eta Yvonne errientsa). Haietarik bi, Marie-Andrée eta Emilie, enpresan sartu ziren, 1960an.\nLuixak etxeko intendentzia ere kudeatzen zuen, beharrez langileei jatera emanez. 1986an, erretretan sartu zen baina Germain et Yvonne Lafitte artatzen segitu zuen, zendu ziren arte (1993ko maiatzean eta martxoan).\nBeti Iparragerrian bizi da, nahi ala ez hartu baina orain arrunt laket duen etxean.\nHeletan eta Lekorne Gerezietan iragan biziaren oroitzapen zenbait aipatzen dizkigu.


Beasain | Euskadiko herriak eta hiriak | Turismoa Euskadi - Turismoa Euskadin\nBeasain Goierriren bihotzean dago, eta paraje idilikoan, Murumendi, Usurbe eta Pagokabar mendien artean eta Oria ibaiaren ondoan.\nAntzinarotik bizi da gizakia Beasainen. Halaxe erakusten dute Basagai, Trikuazti I, Trikuazti II eta Ilaun tumuluek. Historiaurreko monumentu horiek 1927an, 1978an eta 1989an aurkitu zituzten, hurrenez hurren.\nBeasaingo gune historiko nagusia Igartza da, ezbairik gabe. Besteak beste, XIII. mendeko jauregi batek, zubi batek, egurrezko presa batek, burdinola batek eta errota batek osatzen dute Erdi Aroko monumentu multzoa. Herrigunean ere interes handiko toki ugari daude, Andre Maria Zeruratuaren parrokia, Loinatzeko San Martin basilika eta Loinatzeko Amaren baseliza, esaterako.\nNatura, gastronomia eta jaiak\nHorrez gain, aisialdirako aproposak diren berdeguneak ditu Beasainek. Horien artean, nabarmentzekoak dira Sagastigutia parkea eta Murumendi mendia. Lehenengoan, 50 zuhaitz motatik gora aurki ditzakegu, eta, bigarrena, berriz, Mari euskal mitologiako pertsonaiaren bizilekua omen da.\nGoierriko herririk nagusienak merkataritza giro bizia du. Dendaz eta tabernaz beteta daude kaleak, eta giro ezin hobea egon ohi da. Bisitariak, gainera, Beasaingo odoloste bikainak, herriko gastronomiaren gutiziak, dastatzeko aukera izango du herriko edozein jatetxe eta tabernatan.\nMaiatzaren erdialdean ospatzen dituzte Beasainen herriko jai nagusiak, Loinatz jaiak, eta ekitaldi ugari antolatzen dituzte egunotarako; Mariren jaitsiera, haurren eta elkarte gastronomikoen danborrada, koadrilen eguna eta mozorroen eguna, besteak beste.


Liburu aukeratzaile analogikoa\nEz aspaldi zientzia fikzio zein fantasiazko telesaila aukeratzeko diagrama ekarri genuen Warp to the Bortz-era eta gaurkoan, gure frikintelektualtasunaren seinale, liburuena dakarkigu.\nEta honekin arazoa sortu zaigu. Eta latza gainera. Izan ere bideojokoen eta telesailen prokrastinazioarekin nahikoa ez bagenu, orain hamaika liburu izango ditugu irakurgailuan, denak aldi berean irakur ditzagun eskatzen. Tira, Satan Txikiren biderkatze teknika ikasi beharko dut.\nOharra!: Diagrama hau ere simaurraz beteta dago. Gaurko honetan ez dut lan zikina egingo eta zuei utziko dizkizuet garbitze lanak. Ezkerrakeko negligentzia neurologikoa duzuenok behintzat ez duzue lan handirik izango.\nIturria: SF Signal, Mundo Geek.\nLabels: diagrama irudiak liburuak\n42" pantaila behar da grafikoa behar bezala irakurtzeko... nik 1994tik edo itxaron zerrenda daukat irakurri beharreko liburuen artean... eta urtero goraka doa ! ai ama...\nBai, ni ere hasi nintzen zerrenda egiten, liburutegiko fitxetan idazten lehenengo, paperezko agendan ondoren, gero Palm gailuan... Azkenean zerrenda handitzen zihoala ikustean estresatzen hasi nintzenez utzi egin nuen. Nonbait izango dut artxibatuta. Eta orain irakurgailu elektronikoarekin, back to the future. 3 liburu ari naiz irakurtzen une honetan. Estresaaaaaa!\nSekulako asmakuntza: Komiki azal bizidunak\nAPOD: Alegiazko Picture of the Day #2001\nAPOD: Alegiazko Picture of the Day #3\nAPOD: Alegiazko Picture of the Day #2\nAPOD: Alegiazko Picture of the Day #1\nZorionak zure urtebetetzean, zorionak ta urte asko...\nMarteko roberren soinua


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Mantentze-lan elektromekanikoa (Heziketa Zikloa). Erdi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Aitor Francesenak laugarren amaitu dau Pismo Beacheko Munduko Txapelketea - bizkaie.biz\nAitor Francesenak laugarren amaitu dau Pismo Beacheko Munduko Txapelketea\nBizkaie! 2021-12-13 07:40 Kulturea\nFinalera arteko txanda guztietan nagusitu da Basque Teameko surflaria.\nAurten pandemiak ez dau surf egokituaren hitzordu handia atzeratu eta 2019an, barriz, bai; pandemiak jota ospitaleratu behar izan baeben be, Aitor Francesenak Gallok ez dau dudarik izan barriro be AEBetara joateko eta Munduko txapeldunaren titulua berresten saiatzeko.\nAitorrek ez deutse arerioei aukerarik emon Pismo Beachen jokatutako Munduko Txapelketan. Txapelketeak ligaxka formatua izan dau, surflari erregularrenak eta txapelketan olatu onenak izan dituenak sarituz. Zarauztarrak ez eban arazorik izan Henry Martinez costarricarrari (8.83) eta Adriani Botez alemaniarrari (2.74) irabazteko, 7.83ko olatu bat eta 6.60ko beste bat hartu eta 14.43 puntu pilatuz lehen jardunaldian.\nMatteo Salandri italiarraren (8.64) eta Juan Manuel Ramajo espainiarraren (6.63) kontra be onena izan zan bigarren jardunaldian. Francesenak 6.etik gorako puntuazinoakaz ekin eutson txandeari eta behetik gora egin eban 8.50eko olatu bat lortzeko. Olatu horri eta 6.00ko beste bati esker, 14.50eko puntuazinoa eta final handirako txartela lortu zituan.\nLauko finalean Ben Neuman alemaniarrak 5.17koagaz jo eta Aitorrek 7.50ekoagaz erantzun deutso. Elias Figue Diel brasildarra 7.10 eta 5.53ko emoitzakaz lehenengo postuan jarten saiatu da baina zarauztarrak Kirk Watson australiarrak lehentasuna eban maniobran traba egin eta epaileek haren bigarren olaturik onena kentzea erabagi dabe txandako laugarren postura bialduz eta, gauzak holan dirala, urrea brasildarraren esku geratu da azkenean.\nAitor Francesenaren (Zarautz, 1970)\nGlaukomea diagnostikau eutsen 14 urte zituala eta eskuineko begia galdu eban, ebakuntza ugariren ondoren. Halan da be, ez eutson itxi surfa egiteari. Aitzindaria izan da beti eta Espainian kirol honetako lehen eskolea edegi eban 1988an, Zarautzen. Estaduko lehen surf entrenatzailea izan zan eta bere irakaskuntza metodoa gaur egun be erabilten da ia eskola guztietan, besteak beste, Aritz Aranburu, Mario Azurza eta Axier Muniain entrenau ditu eta Espainiako hautatzaile izandakoa da.\n2012an olatu handi batek jo eta ezkerreko begia txikitu eutson eta itsu geratu arren, ospitaletik urten eta hiru hilebetera barriro surfean hasi zan. Taula zabal eta olatu txikiakaz hasi eta ondoren taula estu eta olatu handiagoakaz ausartu zan.\nFrancesenaren gidariak uretara sartu aurretik eta behin zutunik jarri ondoren dagozan baldintzak azaldu eta eta gero bera bakarrik hasten da olatuetan jantzan. Aitor Francesenak energia eta bizitza-filosofia ederto transmitiduten dakien personea da. Helburua bizitea topera bizitea dala dino, itsasoaz eta naturaz modu jasangarrian gozauta: Sekula ez deutsat surfari itxi, lehen ikusten nebanean eta orain be ikusi ezinik nagoanean. Zeozer gustetan bajatzu, probau eta praktikau egin behar da.\n2016an eta 2020an, Gallo Munduko txapeldun izan zan, brontzea irabazi eban 2017an eta laugarrena izan zen 2018an. 2021. urtean be laugarren izan da.


Perretxiko alegalak | Consumer\nPerretxikoen kontsumoa 42 milioi kilotik gorakoa da urtean Espainian\nUrtero, datu ofizialen arabera, 42 milioi kilo perretxiko baino gehiago kontsumitzen dira Espainian, saltokietan salduz. Zifra, seguruenik, txiki geratzen da udazkenaren etorrerarekin batera izaten den bilketa masiboarekin alderatuz gero. Hala ere, denboraldiko kontsumo garrantzitsu horri aurre egiteko berariazko araudia falta da oraindik, batez ere, balizko erreklamazioak gertatzen direnean.\nUdazkenaren etorrera, Espainiako eskualde askotan, basa-perretxikoen bilketari lotuta dago. Urtero, garai horretan, eta bereziki asteburuetan, baso eta larre asko noizbehinkako biltzailez betetzen dira, eta, gehienetan, espezie jakin batzuei lotutako oinarrizko bilketa- edo toxikotasun-nozioak baino askoz gehiago ez dira izaten. Paisaia jakin batzuetan jendetza handia egon daitekeen arren, ez dago datu zehatzik, ez biltzaile-kopurua, ez denboraldi bakoitzean kontsumitutako perretxiko-kopurua. Ez dago, halaber, kontsumoari buruzko araudi egoki eta berariazkorik.\nLegezko hutsunea gertatzen da autonomia-erkidego batzuetan bilketa- eta gastronomia-tradizio finkatua dagoelako, eta, horren ondorioz, “permisio bidezko instituzionalizazioa” sortu delako, aldi bereko merkataritza, kontrol gutxikoa eta ekonomikoki mendekoa, denboraldiko espezie ugari dituena. Eta osasun- eta kontsumo-arloan eskumena duten administrazioek espezie ezezagunak edo jangarrien antzekoak jateak ekar ditzakeen arriskuei buruzko informazio-kanpainak prestatzen dituzten arren, egia da kontrol handiagoa falta dela, bereziki bilketa eta zuzeneko salmentako eremuetan, araudi espezifikoa (ez dagoena) ez ezik, higieneko baldintza orokorrak betetzeari dagokionez, kontsumitzailearen esku utzitako produktuen segurtasuna eta osasungarritasuna bermatzeko.\nIntoxikatu larriren bat agertzea, baita perretxikoak zabarkeriaz hartzearen ondorioz hildakoren bat agertzea ere, hasten den denboraldiko ohiko albisteetako bat da. Gertaerek eragin nabarmena dute biltzaile amateurrengan eta aditu gutxikoengan, bai eta haien familia edo adiskidetasun ingurunean ere. Kontsumitzaile eta Erabiltzaileen Erakundeak emandako datuen arabera, gure herrialdean urtean hamar intoxikazio izaten dira, batez beste, perretxiko pozoitsuak jateagatik.\nOro har, perretxikoak kontsumitzeko arriskua ez da kuantitatiboki handia salmenta-bolumenarekiko, bai, ordea, maila kualitatiboan edo arriskugarri gerta daitekeenean. Izan ere, espezie pozoitsu batzuk maiz agertzen dira basoetan, itxura engainagarria dute aditu ez direnentzat, jatekoak ez direnen (milaka) aukera handia da (ehun bat baino ez), eta horren ondorio azkarrak dira. Kasurik esanguratsuena, seguruenik, Amanita phalloides espeziearena da, zeinaren ondorioak hilgarriak izan baitaitezke.\nKontsumo-bolumenari dagokionez, eskuragarri dauden datu bakarrak Nekazaritza Ministerioaren esku daudenak dira, eta merkataritza-establezimenduetako salmentari buruzkoak (merkataritza-, erakunde- edo ostalaritza-establezimenduak). Horien arabera, salmenten bolumen osoa 42,78 milioi kilogramo izan zen 1999. urtean, eta zifra horretatik, pertsonako urteko batez besteko kontsumoa 1,1 kg izan zen. Kontsumo errealaren bolumena, ordea, ezezaguna da, nahiz eta zenbait zenbatespen biderkatu egiten diren aurreko kopurua halako bi edo lau.\nLegezko egoera bereizia\nOsasunari ondorio larriak ekartzen badizkio, oso bestelakoa da noizbehinkako biltzailearen eta saltoki batean perretxikoak erosten dituenaren legezko egoera. Lehenengoaren ustez, intoxikatzeko arriskua bere gain hartzen du, berak bildutako perretxiko pozoitsu bat kontsumitzeagatik. Bigarrenak, berriz, arrisku hori bere gain hartu gabe aurkitu du emaitza bera, eta produktua erosi zion adituago, ustez horretarako gaitua eta, gainera, salmentaren onura jaso duen norbaiti.\nKasu horietan, eskubideak umezurtz uzten du gure afektatuetako lehena (zale biltzailea), arriskua eta ondorioak bere gain hartu baititu, eta ezin izan baitu erreklamatu edo jasandako kalteak ordaindu. Gainera, subjektu horiek dira administrazioek denboraldi bakoitzaren hasieran perretxikoak bildu eta irensteko hartu beharreko neurriei buruz aldizka egiten dituzten informazio- eta prestakuntza-kanpainen oinarrizko helburua. Kasu honetan, Administrazioak herritarren osasun publikoa babesteko bere lanarekin bete du, arriskuaren prebentzio jardueren bitartez.\nGure bigarren kaltetua, ordea, kaltetua izango da, eta eskubidea izango du perretxiko pozoitsua (zibilak zein penalak) eskuratu zuenaren aurka erreklamatzeko eta legezko ekintza guztiak egiteko, bai eta kontsumitzaileari saltzeko eta hornitzeko arauzko arau orokorrak hausteagatik aplikagarri iruditzen zaizkion erreklamazioak administrazio-bidean aurkezteko ere.\nAraudiak babesa ematen dio, kontsumitzaile den aldetik, kontsumitzailetzat hartzen denari, hau da, ematen edo hornitzen dituztenen produktuak azken hartzaile gisa hartzen dituen pertsona fisikoari. Kasu horietan sor daitekeen arazorik larriena, eskubideak kontsumitzailea erabat babesten duen arren, saltoki batzuen “klandestinitate” egoeratik eratortzen da, eta horrek produktua hornitu duten pertsonak identifikatzea zailtzen du.\nAdministrazioak kasu jakin honetarako herritarren segurtasuna eta osasuna bermatzen duten arauak kontrolatzeko jarduerarik ez duela egiaztatu ondoren, agian kaltetuari geratzen zaion erreklamazio bakarra (orain ezin da subjektu ezezagun baten aurka erreklamatu) administrazio permisibo eta arrisku handiko jarduera bat gutxi kontrolatzen duen administrazio baten aurka jarri behar da.\nere, eta beste egoera askotan bezala, konponbiderik onena prebentzioa da, ez konponketa. Esparru juridikoko elikagaien segurtasuneko adituek aspalditik eskatzen dute sistema berrikustea, perretxikoek segurtasun osoz merkaturatu ahal izateko bete behar dituzten baldintza tekniko-sanitarioak egoki arautzeko. Batez ere, kontsumoa proportzio handian egiten bada, azoketan, bilketa-eremuetan bertan inprobisatutako saltokietan edo gutxi kontrolatutako, kontserbatutako edo egiaztatutako produktuekin egindako elikagai-dendetan erosita.\nbasoko perretxikoak hongos-eu ministerio de agricultura-eu OCU-eu otoño-eu perretxikoak


Hannover 96 - Wikipedia, entziklopedia askea.\nDie Roten (Gorriak)\nedukiera: 49.000 lagun\nHannover 96 1896an sortu zen Hannoverscher Fußball-Club 1896 izenarekin. Hasiera batean atletismoan eta errugbian aritu zen baina 1899an futbola hartu zuen bere baitan. Hasierako urte haietan hiriko beste bi klubekin (Germania 1902 Hannover-ekin 1902an eta Ballverein 1898 Hannovera-ekin 1913an) bat egin zuten gaur egungo taldea sortzeko.\nLehenengo garaipen handia 1938an lortu zuten, Alemaniako txapelketa irabaziz garai hartan dominatzaile argia zen FC Schalke 04 finalean gainditzean. Partidan hirunako emaitza lortu zuten eta desberdintzeko partidan 4-3 irabazi zuen Hannover 96-k.\nBigarren Mundu Gerraren ondoren taldeak garai zailak bizi izan zituen baina berriz aurrera egin eta 1954ean bigarren liga eskuratu zuten, aurreko urteko txapeldunak izandako Kaiserslautern 5 eta 1 gaindituz. Urte hortan bertan Suitzako Munduko Txapelketa irabazi zuen Alemaniako selekzioan Hannoverreko hainbat jokalari aritu ziren. Ordutik aurrera ordea bigarren mailan gehiago aritu izan dira lehenengo mailan baino.\n1992an orain arteko Alemaniako Kopa bakarra eskuratu zuen Bundesligako hainbat talde kanporatu ondoren. Bigarren mailan zebilen lehenengo taldea izan zen Kopa irabazten zuena. 1996 eta 1998 artean eskualde mailako ligan aritu zen, inoiz izan den baxuen, baina 2002an berriro Bundesligako lehen mailara igotzea lortu zuen. 2010-11 denboraldian 4. postuan amaitzea lortu zuen. Hurrengo denboraldietan apalago ibili zen eta 2016an maila galdu zuen, dena dela 2017an berriro itzuli da goren mailara.\nAlemaniako Txapelketa (2): 1938, 1954\nAlemaniako Kopa (1): 1992\nOrriaren azken aldaketa: 17 otsaila 2021, 03:24.


�Amaia Lapitz� abentura sail berriari ekin dio Katixa Agirrek - GARA\n2010ko azaroaren 10a\n�Amaia Lapitz� abentura sail berriari ekin dio Katixa Agirrek\n�Amaia Lapitz eta erregina gorriaren hilobia� (Elkar) kaleratu du Katixa Agirrek, gazteei zuzendutako �Amaia Lapitz� bilduma berriaren lehen alea. Amaia neskatoak bere amarekin Mexikora egiten duen bidaiarekin abiatzen da abentura eta intriga bilduko dituen sorta berri hau.\nBidaiatzea maite du Katixa Agirrek (Gasteiz, 1981). Mexikora egin zuen bidaian otu zitzaion liburu berri bat idazteko ideia, bertako kulturak txundituta. Mexikoko lurretan barrena bizitakoa �literarioki amortizatu beharra neukan�, adierazi zuen gasteiztarrak. Atzo aurkeztu zuen Agirrek bidaia horretan ereindako haziak emandako fruitua: �Amaia Lapitz eta erregina gorriaren hilobia�, Elkarrek sortu duen �Amaia Lapitz� bildumaren lehen alea, 12-16 urte bitarteko gazteei zuzendua.\nLiburuko protagonista Amaia neskatila da. Hasieran ez du amarekin Mexikora joateko gogorik izango, nahiago izango baitu lagunekin Irlandara joan. Baina berehala ohartuko da Mexikok sorpresa ugari ezkutatzen dituela eta bertan biziko ditu inoiz bizi izan ez dituen abenturak.\nMaien kulturan barrena\nKontakizunean zehar protagonista Chiapasen, eta bereziki maien kulturan eta zapatisten inguruan barneratzen doa. Agirreren esanetan, �narratiboki oso istorio klasikoa da honakoa, baina era berean gaurkotasuna duena. Izan ere -gaineratu zuen Agirrek- Chiapas beti egon da zapatisten mugimenduarekin oso lotuta. Ez garai batean soilik, gaur egun ere indigenen arazoak oso presente daude bertako kulturan, eta errealitate hori islatu nahi izan dut liburuan�, adierazi zuen gasteiztarrak.\nAbentura da liburuaren osagai nagusia, baina ez bakarra: amodio kontuek eta norbere identitatearen gaineko hausnarketek ere badute lekurik; izan ere, Amaiak ama dauka, baina aitaren figura ilunpean dago. Poliki-poliki deskubritzen joango da bere aitaren inguruan dagoen misterioa.\nLiburuak XIX. mendeko ikerlari batzuen kontaketak biltzen ditu, idazlearen dokumentazio lanaren emaitza direnak. Izan ere, garai horretan Europako hainbat ikerlari ordura arte ezezaguna zen maien zibilizazioa ikertzen hasi ziren. Historiako pasarte horiek liburuan barneratzea interesgarria iruditu zitzaion Agirreri, hartara, �ikuspuntu historiko bat hartzen du kontakizunak�, esan zuen Agirrek.\n�Amaia Lapitz eta erregina gorriaren hilobia� liburuak hasiera ematen dio, beraz, Elkarrek gazteentzat sortu duen �Amaia Lapitz� bildumari. Xabier Mendiguren idazle eta editoreak adierazi zuenez, �lan hau beste bilduma batean sartu ordez, berezko izaera ematea erabaki genuen�. Beraz, hemendik aurrera ere izango dugu Amaiaren berri, Agirreren esanetan, �aurki izango da hori, eta ziurrenik, munduko beste txokoren batetik�, jakinarazi zuen.


EITBk eta UNICEFek lankidetza hitzarmena sinatu dute apirilaren 7an haur eta nerabeen eskubideak bultzatzeko\nEITBk eta UNICEFek lankidetza hitzarmena sinatu dute haur eta nerabeen eskubideak bultzatzeko\nPublikatuta: 2022/04/07 11:20 (UTC+2) Azken eguneratzea: 2022/04/07 12:33 (UTC+2)\nAndoni Aldekoa EITBko zuzendari nagusiak eta Isidro Elezgarai UNICEF Euskal Herriko Batzordeko presidenteak izenpetu dute ituna. Hartara, 2030 Agenda, bertan diren Garapen Jasangarrirako Helburuak, eta haur eta nerabeen parte hartzea izango dira ardatz nagusiak.\nHaur eta nerabeen eskubideak bultzatzeko lankidetza hitzarmena sinatu dute EITBk eta UNICEFek\nEITB hedabideak dituen ikus-entzuneko talde publikoak eta UNICEF Euskal Herriko Batzordeak lankidetza hitzarmena sinatu dute ostegun honetan, Euskadin eta munduan haur eta nerabeen eskubideak sustatzeko. Sinadura ekitaldia EITBren Bilboko egoitzan izan da, eta Andoni Aldekoa EITBko zuzendari nagusiak eta Isidro Elezgarai UNICEF Euskal Herriko Batzordeko presidenteak izenpetu dute konbenioa.\n2030 Agenda eta bertan diren Garapen Jasangarrirako Helburuak izango dira aliantza honen mami nagusi eta zehar lerroa. Helburua da, haurrak eta nerabeak ardatz hartuta, gai hauek lantzea eta euskal gizartea ohartaraztea. Bi aldeek EITBko euskarri offline eta onlinetan komunikazio ekimenak bultzatzen jardungo dute. Ekimen hauen xedea 2030 Agenda gizartean hedatzea izango da. Hain zuzen ere, EITBk 2018ko uztailean UNICEFek bultzatu zuen AliaODS Euskadiko komunikabide autonomiko eta lokalen aliantzan parte hartzen du.\nBestalde, EITB eta UNICEF lanean arituko dira Euskadiko haurrak eta gazteak eskubide osoko subjektu aktibo gisa ahalduntzeko, ahotsa eman eta modu aktiboan parte hartu dezaten espazioak sortuta eta aktualitateko gai ezberdinen inguruan dituzte hausnarketak gizarteari helaraziz. Era berean, azaroaren 20an ospatu ohi den Haurren Mundu Egunaren inguruan sentsibilizatzeko berariazko edukiak era jasotzen ditu akordioak.\nIsidro Elezgarai eta Andoni Aldekoa, sinadura ekitaldian. EITB Media\nIkus-entzunezko talde erreferente gisa, EITBrentzat garrantzitsua da UNICEFekin aliantza indartzea eta bere ekimenei ikusgarritasuna ematea, Andoni Aldekoa EITBko zuzendari nagusiak azpimarratu duenez. "EITBk konpromiso sendoa du berdintasunean eta aniztasunean oinarritutako gizartea sustatzeko kausa sozialekin, oraingoan haurren eta nerabeen eskubideei arreta berezia jarrita", esan du Aldekoak. Ildo honetan, Aldekoak azaldu du helburua dela 2030 Agenda egitasmoaren jomugak eta Garapen Iraunkorretako helburuak euskal gizarteari helarazteko ahaleginak uztartzea.\n"Haurren eta nerabeen eskubideen komunikazioa sustatzeko aukera paregabea dela uste dugu, euskal gizartearentzat erreferente den EITBren bitartez", esan du Isidro Elezgarai UNICEF Euskal Herriko Batzordeko presidenteak. "Umeen eta nerabeen egiazko partehartzearen aldeko apustu sendoa dugu UNICEFen, eta funtsezkoa iruditzen zaigu EITBren eskutik lan egin ahal izatea 2030 Agenda sozializatzeko", gaineratu du.


BIDEBARRIETA KULTURGUNEAK JAVIER CERCASEN “INDEPENDENCIA” ELEBERRI BERRIAREN AURKEZPENA HARTUKO DU OSTEGUNEAN, HILAK 11 – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEAK JAVIER CERCASEN “INDEPENDENCIA” ELEBERRI BERRIAREN AURKEZPENA HARTUKO DU OSTEGUNEAN, HILAK 11\nBIDEBARRIETA KULTURGUNEAK JAVIER CERCASEN “INDEPENDENCIA” ELEBERRI BERRIAREN AURKEZPENA HARTUKO DU OSTEGUNEAN, HILAK 11\n9 martxoa, 2021\nOstegunean, 19:00etan, Biderrietako Liburutegiko Areto Nagusian egingo den hitzordu honetan César Coca kazetariak ere parte hartuko du.\nSarrera librea izango da leku guztiak bete arte, baina ezinbestekoa da dagoeneko eskuragarri dauden doako gonbidapenetako bat eskuratzea. Streaming bidez ere jarraitu ahal izango da, www.kulturguneatb.eus webgunearen bidez.\nBilboko Udalaren Bidebarrieta Kulturguneak Javier Cercasen eleberri berriaren aurkezpena hartuko du, “Independencia” izenburupean, ostegunean, martxoak 11, 19:00etan.\n“Independencia” (Arg. Tusquets) diruaren jabeen eta munduko nagusien tiraniaren aurkako alegatu amorratua da, galdera hauek egiten dituena: nola aurre egin boterea itzaletan darabiltenei?, nola mendekatu kalte gehien egin dizutenei? Melchor Marin itzuli da, Cercasen “Terra Alta” eleberriko protagonista. Eta Bartzelonara itzuli da, han kasu bedeinkatua ikertzeko eskatu diotelako: norbait hiriko alkateari xantaia egiten ari zaio sexu-bideo batekin. Amaren hiltzaileak aurkitu ez dituelako bere atsekabeaz zamatua, baina baita bere justizia zentzu zurrun eta osotasun moral arrokatsuaz ere, Melchorrek estortsio bat desmuntatu behar du, ez dakiena irabazi ekonomiko hutsaren edo ezegonkortasun politikoaren helburua den, eta, horretarako, boterearen zirkuluetan sartzen da, zinismoa, eskrupulurik gabeko anbizioa eta basakeria ustela nagusi diren tokian. Horregatik, pertsonaia gogoangarriz betetako eleberri xurgatzaile eta basati hau Bartzelonako elite politiko-ekonomikoaren erretratu suntsitzaile bihurtzen da.\nJavier Cercas Ibahernandon (Caceres) jaio zen, 1962an. “El móvil”, “El vientre de la ballena”, “Soldados de Salamina”, “La velocidad de la luz”, “Anatomía de un instante” edo “Terra Alta” bezalako eleberriak idatzi ditu. Azken horrekin irabazi zuen Planeta 2019 Saria, eta arrakasta handia izan zuen kritikaren eta ikusleen aldetik. Bere liburuak hogeita hamar hizkuntzatara baino gehiagotara itzuli dira eta hainbat sari nazionalak eta internazionalak jaso dituzte, hala nola Prix Ulysse, Internazionale del Salone del Libro di Torino Saria, Friuladria Saria, Internazionale Città di Vigevano Saria, Sicilia Saria edo Internazionale Ennio Flaiano Saria.\nBerarekin César Coca egongo da, Kazetaritzako doktorea eta Informazio Zientzietako eta Politika Zientzietako eta Soziologiako lizentziaduna. Bere ibilbide profesional guztia El Correorekin lotuta dago, eta Ekonomia, Herria eta Gizartea eta Kultura arloetan lan egin du. Dozena bat libururen egile edo egilekide Miguel de Unamuno Saiakera Saria irabazi zuen 2006an. Kazetaritzako irakaslea ere bada UPV/EHUn, baita El Correoko eta EHUko Kazetaritza Masterrekoa ere.\nEkitaldia Bidebarrietako Liburutegiko areto nagusian izango da. Bertaratzeko, ezinbestekoa da Bilbao Kulturaren webgunean eskuragarri dauden doako gonbidapenetako bat erreserbatzea.\nEgungo egoeraren ondoriozko segurtasun neurriak direla eta, ekitaldi-aretoko ateak 18:15ean irekiko dira, bertaratutakoak beren aulkietan egokitzeko. Ezin bada parte hartu, aurkezpena streaming bidez jarraitu ahal izango da www.kulturguneatb.eus webgunean.\nEkimen hau #BilbaoNegua2021 ekimenaren parte da. Udal ekimen hori publiko guztientzat pentsatuta dago, eta hiria kulturaz eta aisiaz beteko du hilabete honetan.\n← #BILBAONEGUA2021-EK ASTE HONETARAKO AISIALDIKO 29 HITZORDU PROPOSATZEN DITU, URIKO BARRUTI GUZTIETAN BANATUTA\nBILBO POESIAREN HIRIBURU BIHURTUKO DA BILBAOPOESÍA JAIALDIAREKIN ETA PROGRAMAZIOA BLAS DE OTERORI OMENALDIA EGINEZ HASIKO DA →


1. Gazteluzar - Behobia - Gazteluzar - Irun 1522\nKultur kutsu nabarmena duen ibilbidea, publiko mota guztientzat egokia.\nIbilbide zirkularra, Irungo Blaia hilerriko aparkalekutik Gazteluzarrera doana, “Babes bereziko edo ertaineko kultura-ondasun” gisa babestuta (6/2019 Legea, maiatzaren 9koa, Euskal Kultura Ondareari buruzkoa). Ondoren, Donejakue Bidean behera doa, iparralderantz, Behobia auzorantz; han, kultura-ondasun gisa kalifikatutako bi eraikin ikus daitezke: Aduana eta Behobiako trinketa. Bidegorritik jarraitzen du ibilbideak, Bidasoa ibaian behera, eta Faisaien Uharteko irudi eder bat ikus daiteke, Arbes auzora iritsiz. Bertan, auzoko terraza ugarietan atseden har dezakegu, eta, ondoren, Blaiako hilerrirantz igo, han utzi baitugu ibilgailua.\nIbilbideko tracka Wikiloc-en\nArgazkiak egiteko eta aipamen historikoak bisitatzeko estazio edo puntu interesgarriak:\n– Gazteluzar.- XVI. mendea.\n– Behobiako Aduana.-XIX. mendea\n– Behobiako trinketea.-XX. Mendea\nLotutako web estekak:\nIbilbidearen hasiera- eta amaiera-puntua\nIrungo hilerriko doako aparkalekua.\nL-3 hiriko autobusak, hilerri geltokia.\nTriangelu-formako oinplanoa zuen eta bizitza aktibo laburra izan zuen. 1515ean eraiki zen Fernando Katolikoaren aginduz eta 1542an eraitsi zen. Ondoren, 1719an berreraiki eta urte berean berriz suntsitu zuten. Bere hondakinek, oraindik bisitagarriak zirenak, Gazteluzar (gaztelu zaharra) bezala ezagutzea eragin zuten.\nBehobiako gaztelua, edo Irun Urantzuko gaztelua, tropa frantsesen Gaztelako sarrera posibleari eusteko eraiki zen, tropa frantziar-nafar bat, tronutik kendutako Joan III.a Albretekoa erregea buru zuena, Nafarroa berreskuratzen saiatu ondoren, arrakastarik gabe. Aukeratutako kokalekua Behobiatik gertu zegoen muino bat izan zen, Bidasoa zeharkatzeko ibi irisgarriena zen ingurutik igaro zedin.\nBehobiako Aduanako Guardiaren Gorputza; eraikin noble hau, ibaiaren ondoan Pilotaje sistema konplexu baten bidez eraikia, lau zutabe dorikoz eta bi pilastraz osatuta dago, fatxada tetrastiko bat osatuz “in antis”. Arkitektura neoklasikoaren erakusketa berezia da, 1850ean Julian de Angulo ingeniari militarrak proiektatua eta mende bat geroago Enrique Colás arkitektoak berritua.\nFaisaien uhartea Bidasoa ibaiaren bokaletik gertu dagoen ibai-uharte bat da, eta Espainiak eta Frantziak partekatzen dute haren subiranotasuna, eta urtean sei hilabetez zaintzeaz arduratzea erabaki zuten. Munduko lurralderik txikiena da. Pirinioetako Ituna 1659ko azaroaren 7an sinatu zen uhartea da, 1635ean Espainia eta Frantziaren artean hasitako gerrari amaiera ematen ziona. Ordutik aurrera Pirinioak bi herrialdeen arteko muga naturala izatera pasa ziren.\nHan, Luis Harokoa eta Mazarino kardinala Madrilgo eta Parisko ministerioen artean hogeita lau bilera baino gehiago egin ondoren, Luis XIV.a eta Maria Teresa Austriakoa, Espainiako infanta, ezkontzea erabaki zen. Urte bete beranduago, 1660an, bi erregeek, Luis XIV.ak eta Filipe IV.ak, uharte berean berretsi zuten ezkontza akordio bat.\nParke honen bidez, Irun hiriari aisialdi eta aisialdi gune libre bat eman nahi zaio, ibaiertzaren eta paduraren ondoan pasealeku bat eta aisialdirako azpiegitura bat konbinatzeko, Bidasoa ibaiaren ertzetik Artiako ubidearen ezkerraldetik Dumboako ubideraino.\nOsinbiribileko oinezkoen biribilgunea\nArtiako ubidearen ondoko pasealekua\nUdalak alde batera utzi du Irun 1522 Fundazioaren lana, San Martzialgo Guduaren V. mendeurrena ospatzeko ekitaldiak ezagutzera eman dituenean\nIrun 1522 Fundazioak mikrofinantzaketa kanpaina abiatu du San Martzialeko guduari buruzko dokumentala egiteko\nIrun 1522 Fundazioak eta Bidatourrek bisita gidatuak eskainiko dituzte ‘1522ko bideetatik’ proiektuaren barruan\nIrun 1522 Fundazioak positibotzat jo du Estatuak Gazteluzarren jarduketaren %50 diruz laguntzeko emandako ebazpena


FIREFOX - ikusi_entzun_komunikatu\nikusi_entzun_komunikatu | 2008-06-05 10:40\nBada denbora Firefox interneteko nabigatzailea gure artera heldu zenetik. Esan beharra daukat haren berri izan nuenetik ez dudala besterik erabiltzen, hau da, ez dudala explorerra ordutik ukitu ere egin.\nAbantaila ugari eskaintzen dizkigu Firefoxek, eta sarearen ohiko erabiltzaile den edonork jakin beharko luke bere baliabideak ustiatzen. Batez ere gure kasuan, euskaraz nabigatzeko aukera ere ematen bai du. Erabili Euskalbar nabigatzeko.\nBizkorra izateaz gain, txukuna ere ba da. Pop up-ak kontrolpean izateko egina dago eta etengabeko berrispen prozesuan dago. Eguneratze bat prest dagoen bakoitzean, mezu baten bidez jakin haraziko digu prest dagoela instalazioa burutzeko. Baiezkoa eman eta sarea maneiatzeko dagoen nabigatzailerik berriena izango dugu geure ordenagailuan. Eragiketa hau egiterakoan, nabigatzailearen leihoa itxiko da, baina ez izan beldurrik, instalazioa amitu eta gero automatikoki ber abiaraziko da eta.\nBere beste erosotasunetariko bat zera da, leiho bakarrean horri bat baino gehiago zabaldu daitezkeela. Nabigatzailearen barran saguarekin klik egin, eta ondoren ctrl+t sakatzen badugu, bigarren horri batera joateko aukera ematen digu. Eta horrela nahi beste aldiz.\nEgin klik goiko loturan eta deskargatu, dohainekoa da.


Maite Arruti: "Narrosko gela urdinaren interpretazio arrazionala egin dut" - Zarautz - Zarauzkohitza.eus\nOnintza Lete Arrieta 2019-01-16 17:54\nUrdina zirudien gela ipuinari aipamen berezia egin dio 37. Lizardi Sariko epaimahaiak, eta Zarautzi buruzko ipuina argitaratu egingo dute. Julene Azpeitia saria ere poltsikoratu du.\nKultura Sailean eta Liburutegian ikusten genuen belaunaldi berriek gauza gutxi dakitela Zarautzi buruz; nolakoa zen arkitektonikoki, fisikoki, geografikoki, ohiturei dagokienez, janzkerari dagokionez... Hala, duela pare bat urte Zarautzi buruz liburuxka batzuk argitaratzeko beharra sentitu zuen Liburutegiak. Mathilde Van Eys udatiarrak Zarautzi buruz egindako deskribapenen lana argitaratu zen. Horren ondoren, pentsatu zen Narroseko gela urdina deiturikoaz egin zitekeela zerbait. Eta horixe da nire ipuinaren abiapuntua. Pentsatu nuen polita izango litzatekeela ipuin berean biltzea kronologikoki gertu zeuden hainbat gertakari.\nZarauzko Hitza 2019 urt 09 Zarautz\nLasarte-Oriara joan da aurtengoan Lizardi Saria. Epaimahaiaren iritziz, Idoia Garzesen Hari single bat lana izan da aurkeztutako hamahiru lanen art...


MARXISMOA ☭: SOZIOLOGIA MARXISTA\nKLASE IRIZPIDEARI UKO EGITEAZ\nItzul gaitezen berriro ABCra. Soziologia marxistan, gertatzen den edozein fenomenoren analisirako abiapuntua klase definizioa da, bai estatuari dagokionez, bai filosofian, tendentzian, literatura-eskolan, eta abar. Kasu askotan, ordea, klase definizioa bere horretan desegokia izan daiteke, klase batek maila ezberdinak dituelako, garapen maila ezberdinak izaten dituelako, egoera diferenteak, edo bertze klase baten eragina izan dezakeelako. Nahitaez kontutan hartu behar da, kasu horretan, bigarren edo hirugarren mailako baldintza horiek analisia borobiltzeko, eta gure gogoaren arabera, kontutan hartuko ditugu erabat edo partzialki. Baina marxista batentzat, gertakari baten analisia egitea ezinezkoa da gertakari horren klase izaerarik gabe.\nEskeletoak eta muskulu sistemak ez dute agortzen animalia baten anatomia; aldiz, hezurretaz eta muskuluetaz “abstrakzioa” egiten duen anatomia tratatua airean geratuko litzake. Gerra ez da organo bat, baizik-eta gizartearen funtzio bat, bere klase menperatzailearena, alegia. Baina ezinezkoa da funtzio bat ikertzea funtzio hori sortzen duen organoa ezagutu gabe, hau da, estatua, eta ezinezkoa da organoa ezagutzea organismoaren estruktura orokorra analizatu gabe, hau da, gizartea. Gizartearen muskulu eta hezurrak produkzio-indarrak eta klase harremanak dira (jabetza). [Max] Shachtman-ek funtzioa (gerra) sortarazten duen organotik (estatutik) “konkretuki”, independenteki ikertu nahi du. Ez al da beldurgarria?\nOinarrizko akats horrek deigarriagoa den bertze batekin loturik doa. Organoaren funtzioa bereiztu ostean hura analizatzeari ekiten dio bere premisa guztien aurka; ez doa abstraktutik konkretura, baizik-eta konkretua abstraktuan disolbatzen du. Gerra inperialista finantza-kapitalaren funtzioetako bat da, hots, garapen maila zehatz batean dagoen burgesiarena, zeina estruktura espezifiko bat duen kapitalismoan datzana, kapital monopolista.Definizio hauek nahiko konkretuak dira gure konklusio politikoetarako. Baina gerra inperialistaren kontzeptua sovietar estatuari zabaltzean, Shachtman-ek oinen azpian duen lurra zulatu egiten du. Finantza-kapitalaren eta langile-estatuaren hedatzeari izendapen berdina jartze asmoz —nahiz eta azalean egin— Shachtman bata eta bertzearen estruktura soziala bazter baten uzteari ekiten dio… “abstrakzioak” direla aldarrikatuz. Era horretan, marxismoarekin ezkutaketara jolasten, konkretua abstraktu dela esaten du, eta abstraktua arbuiatu egiten du konkretua delako!\nTeoriarekin hain era bitxian jolastea ez da ustekabeko gauza. Estatubatuar burgestxiki oro prest dago edozein lurralderen okupazioari “inperialista” izena ematea, batez ere une honetan, AEBk ez daudela burubelarri sartuak ezer inbaditzen. Baina burgestxiki berdinari esango bagenio finantza-kapitalaren kanpo politika guztia inperialista dela, kontutan hartu gabe une jakin batean Finlandia bereganatzen edo bertze batek bereganatzeaz “defenditu”, gure burgestxikia sumindura gupidatsuaz leher egingo luke. Noski, [Socialist Workers Party-ko] oposizioaren buruzagiak oso ezberdinak dira burgestxiki arrunt batekin alderatuz gero, bai asmoei bai maila politikoari dagokionez. Baina pentsamendu oinarri berdinak dituzte. Burgestxiki bat beti saiatzen da gertakari politikoak bere oinarri sozialetatik bereizten, gatazka organiko bat dagoelako gertakariaren klase ikuspegiaren eta burgestxikien gizarte mailaren eta hezkuntzaren artean.\n—TROTSKY (‘En defensa del marxismo: De un arañazo al peligro de gangrena’)\n1940ko urtarrilak 24


Jokin Urangak irabazi du azkenengo final zortzirena — Gipuzkoako Bertsolari Txapelketa 2015\nJokin Urangak irabazi du Andoainen jokatu den Gipuzkoako Bertsolari Txapelketako azken final zortzirena. Azpeitiarra zuzenean sailkatu da urriaren 31 Zestoan jokatuko den final laurdenetako saiorako. Gaurko saioan Asier Azpirozek egin du bigarren eta Unai Gaztelumendik, hirugarren. 450 entzule izan dira Bastero kulturgunea bete dutenak.\nJokin Uranga Isuskiza 457,5\nAsier Azpiroz Iztueta 430,5\nUnai Gaztelumendi Arandia 423,5\nGemma Urteaga Garmendia 410\nIbai Esoain Urrutia 405\nAntton Fernandez Lasa 367,5\nBehin final zortzirenetako fasea amaituta, 23 bertsolarik lortu dute final laurdenetara sailkatzea, seik beren saioa irabazita eta gainerakoek, puntuazioaren arabera. Honakoak dira final laurdenetarako sailkatu diren bertsolariak:\nArkaitz Oiartzabal Agirre Xamoa"\nManu Goiogana Bengoetxea\nIñigo Mantzizidor Larrañaga "Mantxi"\nBeñat Iguaran Amodarain\nHoriei gehituko zaizkie 2011ko txapelketan lortu zuten postuari esker, aurrez sailkatuta zeuden zazpi bertsolariak: Agin Laburu, Jexux Mari Irazu, Beñat Gaztelumendi, Jon Martin, Alaia Martin, Iñaki Apalategi eta Unai Agirre.\nAsteburu bateko atsedenaldia hartu ostean, urriaren 24an hasiko dira final laurdenetako saioak Urretxu-Zumarragan eta azaroaren 8an amaituko, Eskoriatzan. Osotara, bost saio jokatuko dituzte fase horretan.\nOhi bezala, sarrerak dagoeneko salgai daude www,bertsosarrerak.eus webgunean.\nJokin Uranga, gaurko irabazlea


Badok | Musikazuzenean Jaialdi Akustikoa\nUsurbilgo (Gipuzkoa) Sutegi antzokiak hartuko du Musikazuzenean atariak antolatzen duen Jaialdi Akustikoa. Ekainaren 2a da aurtengo ekitaldirako hautatutako data. Euskal Herriko kontzertuen agenda eskaintzeaz arduratzen den atariak Jaialdi Akustikoa antolatzen duen bosgarren aldia da —2011n egin zuen estreinakoz, eta 2013an, 2016an eta 2017an izan ziren hurrengo hitzorduak—, eta, ohi bezala, formatu txikian aritzen diren gaur egungo eszenaren hamabi bakarlari eta taldek osatuko dute egitaraua, horietarik gehienak diskoa atera berri dutenak. Jarraian duzue bakoitzari buruzko informazio xehea.\nABEREH: Abereh ezizenaren atzean Erik Berganza bizkaitarraren bakarka aritzeko proiektua aurkitzen dugu. 2017an bere lehenengo lana “Zaunka datoz arin” argitaratu zuen eta oraingoan “Laino eta belatz artean” bigarrenarekin datorkigu, etxean ondu eta grabatutako 7 abestiz osatutako diskoa. Lehenengo lanean bezala soinu akustikoak gailentzen dira, oraingoan folk-ak pisu handiagoa duelarik, baina tarteka distortsioa eta fuzz soinuak entzun ahal izango ditugu.\nANE: bakarlari zarauztar honek 2012n sei kantuz osatutako maketa kaleratu zuen Arrutiko Intxaurrak izenpean. Pare bat urtez kontzertuak ematen aritu ondoren, gitarra pixka bat aparkatuta izan du azken aldian, kontzertu bakan batzuk eman baditu ere. Hala ere aitortu digu berriro ere musikari heltzeko gogoz dagoela. Honakoa, aro berri baten hasiera izango da, Ane izenpean.\nASIER BERAMENDI (ERAUL): 2014 urtean Eraul izeneko talde bat osatu nahian argitaratu zituen Asierrek Beramendik bere lehen abestiak. Koban taldearen hastapenetan ere izan zen, baxu-jole bezala. 2017 urtean Eraulen “Iraultza” diskoa argitaratu zen. Une honetan bigarren estudioko lana izango denaren abestiak egiten dabil. Emanaldi honetan pianoa izango du lagun.\nBIRKIT: Birkite Alonso gasteiztarrak Bilbon egin du musika ibilbidea 2002an Eorann (rock/post-rock) taldea sortu zuenetik 2010ean Red Carmine (indie/shoegaze) bere bigarren taldea banatu zen arte. Bost urteko etena egin ondoren “Emen” izeneko lehen bakarkako lana autoeditatu zuen 2017ko abenduan, gitarra elektriko hutsean Iñaki Alonsok Gasteizko Sonora estudioan grabatuta. Horrela taularatuko da emanaldi honetan, bere ahots, gitarra, pedal eta anpliarekin.\nGARTXOT: 12 urte daramatza Gartxot Unsain egiatarrak musika eta honek dakartzan bidailagunez inguratuta. Yaw, Madeleine, John Berkhout, Pastoriza Anaiak eta Bizaldi proiektuetan aritu da edo dabil egun. Urte hauetan sortutakoak modu intimoago batean aurkeztea du helburu orain, gitarra akorde xumeak eta ahotsaren manipulazioa lehenetsiz, beti ere jolasa oinarri bezala hartuta.\nLARRA BIDEAK: Iñaki Larraioz musikari nafarrak bere lehen bakarkako proiektua kaleratu du: Larra Bideak. Funtsean, jauzi baten kronika izoztua biltzen du zazpi abestiko diskoak. Urteetan La Betty Travan rock taldean eta beste proiektu txikietan ibilitakoa da bera. Oraingoan bikote formatuan Asier Zudaire musikari nafarrarekin batera Larra Bideak proiektu pertsonala defendatzen ariko da honako emanaldian.\nMONTAUK: Beñat Goitiaren bakardadeko kantuen gorpuztetik abiatutako proiektua da Montauk laukote gasteiztarrarena. 2016an argitaratu zuten “Bilaketan” izeneko lehenengo lana eta 2018an argitaratu dute “Geruzak” izeneko bigarrena, Erraia diskoetxearen eskutik. Saio honetan, Beñat Goitia (ahotsa eta gitarra) eta Aitor Garcia de Bikuña (sinteak eta programazioak) arituko dira bikoan diskoetan jantzita datozen kantuak, biluzik taularatuz.\nNATALI: Natali egitasmoa 2017ko udan sortu zen eta 2018ko martxoan aurkeztu zuten “Garena” izeneko diskoaz. Natali Izagirre, Ixak Arruti, Olaia Inziarte, Gorka Mendizabal eta Andres Insuak osatzen dute taldea, nahiz eta emanaldi honetan Natali eta Ixak bakarrik arituko diren. Beraien musikak estilo batetik bestera bidaiatzen du eta entzulea ere sentimendu batetik bestera murgiltzea dute xede.\nPAXKAL IRIGOIEN: Musika abentura ezberdinetan murgildua izan da azken urte hauetan guztietan Paxkal Irigoien musikaria. Ainhize-Monjolose (Nafarroa Beherea) herrian sortua, musika experimentazioan, rock eta folk doinuetan sakondu izan du, hitz edo estilo bakarrean definitu ezineko musika sortuz. Bakarkako bidean bi disko kaleratu du gaur artean, azkena, Kontsumo Orkestrarekin batera grabaturiko “Kontsumo produkto” disko zoragarria.\nRAITX: Rakel da bere izena, soinujolea betidanik, baina egun batean bere itzalak argitzeko, edo argiak itzaltzeko, hasi zen letrak idazten eta hauek kantatu nahian gitarra hartu zuen. Soinu berriak lortzen eta atmosfera bakar baten bila dago Raitx, natural eta gordin.\nSARA ZOZAYA: Donostiar musikari gaztea da Sara Zozaya. Musika abentura ezberdinetan aritu da urte hauetan guztietan, eta duela gutxi bakarkako bideko lehen disko txikia kaleratu berri du “III” izenpean. Musikalki indie-folk giroetan kokatu izan dute. Gitarra akustikoa, elektrikoa eta pianoa erabiltzen ditu bere kantuak sortzeko. Bakarkako bideaz gain, Nerabe taldeko kidea ere bada egun.\nSERGE:Zortzi diskoren ondoren Eraso! eta Osso taldeko Sergio Ruiz G-Txabarri abeslariak eta musikariak bakarkako lehen proiektua mamitu du modu intimista eta akustikoan. Abiapuntua, haurtzaroan zein nerabezaroan urte askoan ikaskide izan zuen Gari Berasaluzearen poemak musikatzea. Disko honen emaitza musika akustiko moderno edo garaikidea bezala definitu genezake. Pop aldarri eta folk ikutua duten kantuak dira nagusi egitasmo berri honetan.\nETIKETAK:AberehAneAsier BeramendiBirkitEraulGartxotLarra BideakMontaukMusikazuzeneanNataliPaxkal IrigoienRaitxSara ZozayaSerge


Roberto Martinez, Másfamilia Fundazioko zuzendaria: "Bateratze-neurriak hartzen dituzten konpainiek % 10-15 hobetzen dute produktibitatea" | Aldizkaria | EROSKI CONSUMER\nRoberto Martinez, Másfamilia Fundazioko zuzendaria: "Bateratze-neurriak hartzen dituzten konpainiek % 10-15 hobetzen dute produktibitatea"\nRoberto Martínezek (Zaragoza, 1966) argi du lana, familia eta bizitza pertsonala bateragarri egiteak ongizatea dakarrela, eta lidergoa hobetzeko formula gisa ere balio duela. Politikariei eta enpresaburuei ere horixe ikusarazi nahi lieke berak gidatzen duen Másfamilia Fundazioak (konpainiak, elkarteak eta unibertsitate publikoak biltzen ditu, eta Espainiako Osasun Ministerioaren laguntza jasotzen du). Erakunde horrek "efr" zigilua (enplegu malgua eta arduratsua) ematen die bateratze-neurriak hartzen dituzten enpresei (390 dira gaurkoz). Abiapuntua oso kaskarra da, ordea: Espainiako Estatua oso atzera dabil bateratze-neurrietan, Ekonomia Lankidetza eta Garapenerako Erakundeak (OCDE) emandako datuen arabera. Familiei ematen zaizkien laguntzak Barne Produktu Gordinaren % 1,6 baino ez dira, eta aski urruti daude OCDEren batez bestekotik: % 2,2.\nZer-nolako osagaiak behar dira bateratze-errezeta perfektua lortzeko?\nEzin dira falta izan enpresaren laguntza eta langilearen konpromisoa. Bateratzeak, gainera, pertsonan oinarritua egon behar du. Taldean egiten denak ez du hain ongi funtzionatzen: gustatu egiten zaigu bereziak garela aitor diezagutela.\nBeraz, ez dago makilatxo magikoa erabiltzerik bateratzearen gaian; langile bakoitzak bere neurriak behar ditu.\nHorixe du aberastasunik handiena. Enpresa batek langile adina bateratze-plan izan behar lituzke.\nZure fundazioak esaten du ordutegien malgutasunak eta opor gehiago izateak hobetu egiten duela pertsonen ongizatea eta produktibitatea. Ba al duzue daturik?\nBateratze-neurriek indartu egiten dute langileak enpresarekin duen konpromisoa (% 8 eta % 10 artean), hobetu egiten dute lan-giroa eta murriztu absentismoa. Gainera, bateratze-neurriak hartzen dituzten enpresak erakargarriagoak dira. Eta % 10 eta % 15 artean hobetzen dute produktibitatea.\nOrain arte 300 enpresak baino gehiagok bat egin dute zuekin; "efr" enpresak esaten diezue, eta bateratze-neurri berritzaileak jarri dituzte abian. Zuk zein hiru neurri azpimarratuko zenituzke?\nOrdutegien eta oporren malgutasuna, gehien erabiltzen direnetakoak direlako. Ongi funtzionatzen dute, eta ez dute kosturik. Horretaz gain, amatasun- eta aitatasun-baimenak luzatzearen alde egiten dut, legez oso eskasak dira eta (16 aste izaten ditu amak eta 15 egun aitak). Azkenik, neurri originalagoak aipatuko nituzke, walking meetings direlakoak, adibidez; aire zabalean egiten diren lan-bilerak dira, partaideak oinez dabiltzala. Eta diru-ordain malgua: soldataren zati bat mediku-aseguru gisa jasotzea, haurtzaindegi gisa edo mugikortasun gisa.\nEta, hala ere, Espainiako Estatua oso atzera geratu da bateratzearen gaian, OCDEk ohartarazi duenez. Eta, hein batean, etxeko lanak banatzeko garaian dagoen desberdintasuna da gakoa: emakumeak egunean bost orduz aritzen dira eta gizonak bi orduz baino ez.\nErronka handia da. Eta egungo egoera ekonomikoa zein den ikusita, nekez handituko dira gastu publikoan egingo den inbertsioa, 0-3 urte arteko hezkuntzan egingo dena eta amatasunagatik ematen diren laguntzak. Hala ere, badago modua bateratzea gauzatzeko bestelako joko-arau batzuekin: gizarte-eraldaketak enpresatik hasi behar du.\nTelelanari buruz ari zara? Zuek emandako datuen arabera, enpresen % 8k baino ez dute erabiltzen.\nTelelana da beharrezko iraultza horren osagaietako bat. AEBetan eta Kanadan % 50era iritsi da telelanean ari diren pertsonen kopurua. Eta Europan ere, gure gainetik dabiltza inguruko ia guztiak.\nArlo batzuetako enpresek indar gehiago egingo dute bateratzearen alde...\nTeknologiaren arloak egiten du indar gehien: IKTetan ari diren enpresek muin-muinean daramate jokabide hori. Energiaren alorrekoek ere politika onak dituzte lana eta bizitza pertsonala bateratzeko. Ordain emozionalaren alde egiten dute; hau da, soldataren zati bat motibazio gisa ordaintzea. Eta nola txertatzen da hori langabeziaren eraginez Espainian pobrezia-tasa handitzearekin? Sari emozionala oso modu logikoa da langileari ordaina emateko, eta munduan hedatua dago, gainera, joera hori. Langileari, batetik, dirua ematen diote; bestetik, generotan ere ordaintzen diote eta, azkenik, sari emozional bat ere ematen diote; ez dira uki daitezkeen gauzak, baina badute beren balioa, jakina.\nBateratze-neurriek parekideagoa egiten al dute gizartea?\nGizarte hobe bat sortzen dute, askatasun gehiagorekin. Bateratzeak askatasuna ematen die pertsonei, bai eremu pertsonalean, bai familia- eta lan-eremuetan, eta bai gizartean. Eta horrexegatik da geldiezina. Gainera, gizarte bidezkoago bat eraikitzen du, non pertsona zaurgarriak edo ahulenak (ezinduak, haurrak, adinekoak, gaixoak) hobeki zainduta dauden.\nItxuraz, dena du ona bateratzeak. Oraindik geratuko zaizue baten bat konbentzitzeko...\nPolitikariak konbentzitzea falta zaigu, tutik ere ez dakite-eta gai honetaz. Eta okerrena da ikasteko asmorik ere ez dutela, itxuraz. Enpresaburu asko ere falta dira. Orain arte 320 konbentzitu ditugu, baina Espainian milioi bat daude.\nZuk zeuk nola ikusten duzu bateratzearen gaia: gauzatzeko modukoa da, edo ameskeria baino ez?\nErabat gauzagarria da. Proiektu pragmatikoa da, bihartik bertatik abian jar daitekeena.\nBukatzeko, irudimen-ariketa bat jarriko dizut. Enpresa ideal bat hautatu beharko bazenu (asmatua izan daiteke) edo bateratze-neurriak ezin hobeki ezarri dituen gizarte bat, zein izango litzateke?\nSuediako eta Norvegiako ongizate-gizartea hobetsiko nuke. Eta enpresa oso malguak, emaitzari begira daudenak. Ez ditzatela eman lan egiteko tresnak soilik, eta lagun gaitzatela pertsona hobeak izaten. Badira boluntarioen lana sustatzen dutenak eta gurasoentzako eskolak dituztenak! Hor dago eredua.


sasoibide+: zigarrolako balkoia – Sasoibide\nsasoibide+: zigarrolako balkoia\nIkasturte berriaren lehen irteera eguraldi ilunaz egin dugu, euritan. Baina, hala ere, etxean egotea baino, lagunartean mendi aldera joatea nahiago.\nZuhaitzen kolore erakargarriaz ohartu gara: horiak, gorriak, hainbat tonalitate…\nEta Zigarrolako balkoira heltzerakoan, paisaia aldakorra, lainoak mendiekin jolasean, orain Udalaitz aurrez aurre, orain zeharo estalita; laino itxi-itxia eta berehala, mendebaletik argitze aldera… Giro ezegonkorra, zalantzarik gabe.\nBeherantz gatozela, harrituta bide baztarrean doan ur kantitateaz eta daraman abiaduraz, hori bota duen euri neurriaren seinale. Lurra lehorra zegoela bai, baina eurite horrekin laster ase izango dela dirudi.